Tänään on Pe Kesä 21, 2019 2:11 am\nLähetetty: Ti Kesä 17, 2014 11:37 pm\nOnko sinun Grey rata -vai showninjalainen? Onko ne kynnet tulehtuneet? Älä nyt Slon takia anna ottaa biopsia, Se selviää muutenkin, jos jo noin monta kynttä on lähtenyt. Millaiset kynnet ovat kasvaneet tilalle? Minunkin koira oli grey.\nLähetetty: Ti Kesä 17, 2014 11:40 pm\n^^Kyllä tuo kuulostaa SLOlta\noliko teillä jo nikotiiniamidi käytössä?\nKannattaa pyytää lääkäriltä resepti\nLähetetty: Ti Kesä 17, 2014 11:44 pm\nRatalinjainen kyseessä. Vielä ei ole uusia kynsiä tilalla kun tosiaan eilen irronnut kaksi ja vajaa kuukausi sitten se ensimmäinen.\nAika varmaltahan tuo vaikuttaa jo ilman mitään varpaan poistoakin.\nOmaan silmään mitään selkeetä tulehdusta ei näy eikä eläinlääkärikään tulehduksista puhunut.\nNyt vaan jos löytyisi järkevän matkan päästä sellainen eläinlääkäri jolla enemmän tietoa tuosta ja osaisi kertoa enemmän jatkosta ja vaihtoehdoista.\nLähetetty: Ti Kesä 17, 2014 11:49 pm\nSai Dolox kipulääkkeen ja Kefalex antibiootin ja suosituksen biotiinin käyttöön.\nTänään sitten etsitty mahdollisemman paljon tietoa tuosta SLO:sta ja vaikea kuvitella että se muutakaan olisi.\nTarttee huomenna soitella eläinlääkärille tuosta nikotiiniamidista.\nLähetetty: Ke Kesä 18, 2014 9:26 am\n^ soita vaan, valitettavasti en osaa auttaa eläinlääkärin valinnassa. Aikoinaan kukaan ei tiennyt mitään, sain itse heitä konsultoida. Toisaalta, et sitä eläinlääkäriä tarvitsekaan kuin kynsien poistoon ja reseptien kirjoittamiseen, siihen nyt käy miltei kuka vaan. Älä anna missään tapauksessa otattaa biopsia. Greyltä ei viitsi varvasta amputoida turhan takia, ja sitten saa pelätä jatkuvasti miten muut varpaat kestävät huonoilla kynsillä. Ei ole sen arvoinen tieto. Kannuskynnessäkin on ongelmansa, greyn ohut iho avautuu helposti uudestaan ja uudestaan sekä kannuksen poistojälki on pitkään kivulias sekä huonosti tehtynä repeytyy rumasti. Jos SLO:hon olisikin joku lääke, joka vaatisi biopsin, niin sitten ehkä, muttei sellaista ole.\nLähetetty: Ke Kesä 18, 2014 1:33 pm\n^Kiitos Smäläri, näin tehdään ja on se ajatuksena itsellekkin huomattavasti helpompi kun ei tarvitsisi mitään varvasta alkaa poistamaan.\nTuolla aiemmin oli keskustelua siitä että koiran sterkkaaminenkin helpottaisi oireilua, niin onko kellään kokemusta siitä kun kyseessä on uros koira? Olin ymmärtänyt että aiemmissa keskusteluissa on ollut narttu kyseessä..\nLähetetty: Ke Kesä 18, 2014 2:58 pm\nMä en ole itse pahoillani sen yhden kynsiluun poistamisesta. Yksi varvas vähemmän jossa kynsi voisi tulehtua. Se ei ole enää kipeä, ja tikkien poiston jälkeen kun siitä irtosi haavaan muodostunut rupi, tuo varvas on myös todella siisti. Biopsiaanhan ei poisteta koko varvasta, vain se kynsiluu ja varvas jää. Toki varpaan asento voi hieman muuttua. En tiedä kumpi on koiralle parempi.. jos tuo uusii ja uusii ja kynnet irtoilee ja tippuu ja kivistää ja sattuu sen lopun elämän, niin olisiko kaikkien kynsiluiden amputointi kuitenkin ns. helpompi juttu ja koiralle parempi? Varmaan riippuu rodustakin. Late ei ole sitä kynsiluuta etsiskellyt, enemmän sitä häiritsee nyt kun uudet kynnet kasvaa vanhojen ytimien päälle, ja nyt on yksi ytimistä jotenkin nirhautunut niin, että se on melkein katki päästään, mutta ihan ei.\nNicotinamidia ja niacinamidia saa luontaistuotekaupoista ilman reseptiä. Tiedä sitten onko se reseptillä edukkaampaa? Omegaöljyjä kannattaa myös syöttää ja meille suositeltiin Omega Aid -nimistä tuotetta ja se tuntuu maistuvan molemmille pojille todella hyvin.\nNoh, eliminaatiodieetithän ei kestä hirmuisen kauaa, joten me nyt pysytellään siinä, jos sitten tietää mitä se eläinlääkäri on ajatellut tämän kanssa. Tuo maha ei ole siis ihan kuralla, mutta Latella on normaalisti tosi kiinteää tuo kakka, niin nyt se on semmoista pehmeää. Ja kun tuo käy yhden lenkin aikana monta kertaa kyykkäämässä aina, niin se loppu on tosi löysää. Nyt kun olen antanut myös bataattia ja ankan rintaa (paistettuna kun on ollut tuo ab-kuuri) niin maha on ehkä hivenen parempi. Ja olen lekurilta kyselemättä antanut myös probiootteja.\nNyt kun tuota antibioottia ei olla enää syötetty, Late on ihan muuten oma itsensä. Tarkkaavainen, hepuloi ja leikkii eikä nuku kokoaikaa. Ulkona se meinaa myös, että pitäisi päästä spurttailemaan ja Santtua se härkkii ja kiusaa, että voisi vähän painiakin.\nKastroimisesta ei ole kokemusta.. vielä. Olen itse miettinyt, että molemmat koirat kastroisin syksymmällä, mutta täytyy ottaa sitä varten selvää kuinka kauan pitä olla syömättä omegoita ennen leikkausta, että veren hyytyminen olisi normaalia.\nLähetetty: Ke Kesä 18, 2014 3:10 pm\n^ juu, se on vähän eri greyllä, jolla on kokoa ja vauhtikin on melkoinen. Heikoista ja katkeilleista kynsistä ei ole mitään hyötyä, ja koira joutuu ottamaan varpaillaan pidon, jolloin murtumat tai jännevenähdykset ovat ihan mahdollisia. Grey ei paljoa lähtiessään ajattele kipeitä kynsiään tai jälkiseurauksia. Tiedän tämän jo kokemuksesta eikä minulla ollut edes ratarassia. Tai tietysti yksi vaihtoehto on, ettei koira ole koskaan vapaana. Spurttien jälkeen nyt jo kaikillakin varpailla lähtee kynsiä helposti, muttei toivottavasti tapahdu sitten lisävahinkoa.\nMinusta biopsin ottaminen ei muuta tilannetta mitenkään. Samaa hoitoa odotettavissa oli se otettu tai ei. Kuten jo sanoin, jos siitä olisi oikeasti hyötyä, mutta ei. Miksi lähteä katkaisemaan luuta, en ymmärrä. SLO:n tunnistaa tai pitäisi tunnistaa jo muutenkin.\nLähetetty: Ke Kesä 18, 2014 7:22 pm\nOnkohan tuossa luontaistuotekaupan nic.am-valmisteessa mikä vahvuus?\nOon tuolla aiemmin kirjotellu että meillä oli tosiaan aika huima alkuannostus\n250mg kapseleita 6 päivässä.\nYliopiston apteekista tilauskamaa ovat\nHintaa en nyt muista mut pari isoa purkkia oli n.20€\nJa tosiaan Megadermia menee meillä lisänä.\nLähetetty: Su Kesä 22, 2014 2:01 pm\nKyllä sitä joo hieman pistää miettimään mikä koiralle olisi parhaaksi, kun tosiaan ei haluaisi yhtään varvasta poistaa tai osapoistaa, mutts ei kyllä haluaisi että koira kärsisikään yhtään noiden kynsien takia.\nGreyn kohdalla joutuu hieman miettimään mikä sille olisi järkevin ratkaisu.\nHihnaan tuota ei ole luotu lopun elämää kulkemaan, kynsiamputoinnista tuon kokosilla koirilla on todella vähän tietoa.\nToisaaltaan se olisi helpointa jos voisi vaan tehdä kynsiamputoinnin, mutta millä tavalla se vaikuttaisi tuon koiran elämään ja vapaana liikkumiseen?\nToisaaltaan sitten kun tuo aktiivivaihe menisi ohi niin olisiko kuinka kauan lepotilassa ja pystyisikö miten elämää normaalielämää ulkoiluiden suhteen?\nKotosalla ja oman pihan tarhassa onneksi on yleensä todella rauhallinen eikä älyttömiä spurttaile, paitsi sillon kun hepuloittaa ja haluaa olla taas puolivuotias, mutta aitaamattomassa paikassa kyllä sitten ottaa 100 lasissa spurtteja.\nPäästäänkä semmosia enään ikinä edes ottamaan?\nNyt kun tuo on aktiivisena, tuntuu tosi tylsältä kun on pakko koira eristää muista siksi aikaa kun ollaan poissa kotoa ja vain sen takia että aina kun tullaan kotia, tulee koirat niin iloisena vastaan että joku toisista koirista onnistuu tallomaan potilaan jalan jolloin joku tynkä tai haperompi kynsi alkaa vuotamaan ja sitten ollaan kipeänä.\nLähetetty: Ma Kesä 30, 2014 2:56 pm\nTuohon biopsiaan riittää esim. kannuskynnen poisto, ei tarvi tehdä varsinaisesta varpaasta.\nLähetetty: Ma Kesä 30, 2014 11:46 pm\nMeillä on biopsia tehty kannuksesta. Se poistettiin kokonaan kun pelkkä kynsi ei riitä. Mutta mitään ongelmia ei ole tullut ja parani hyvin. Eläinlääkäri suositteli sitä, jotta esim. sienet saatiin suljettua pois.\nAntibioottina meillä mennyt aina tetrasykliini kuukauden kuurina.\nLähetetty: Su Elo 10, 2014 9:51 pm\nNyt on meillä sitten Huitu sterkattu.\nTällä hetkellä kynnet ei erityisesti vaivaa, välillä saattaa lipaista pidemmän kävelyn jälkeen jalkojaan.\nMuutama vanha kynsi on vielä kiinni etujaloissa,mut H on antanut mun jopa leikata niitä\nkun alkavat kasvaa pitkiksi uusien päällä.\nEttä ihan ok menee nyt ja toivotaan että kynnet pysyy\nLähetetty: Ma Elo 18, 2014 9:43 pm\nYstäväni koiralla kynsiongelmia (ei vinttari) ja hän etsii asiantuntevaa lääkäriä Pohjois-Suomesta. Akselina Rovaniemi-Oulu-Seinäjoki. SLO epäily\nOlisiko kellään antaa vinkkiä?\nLähetetty: Ke Elo 20, 2014 7:34 pm\nHei käyttääkö kukaan puistoillessa/vapaana tossuja?


Kaukoliikenteen kertalippu - VR\nKulkipa kesämatkasi minne tahansa, me viemme sinut perille\nKulkipa kesämatkasi minne tahansa, me viemme sinut perille. Kurkkaa edulliset alkaen-hintamme ja aloita matkasi jo tänään.\nKaukoliikenteen kertalipun peruuttaminen\nKokosimme yhteen kaiken tarvittavan tiedon. Tutustu junalipun peruuttamiseen.\nHuom. Jos olet ostanut lippusi jälleenmyyjän kautta, olethan yhteydessä suoraan heihin.\nTutustu täällä autojunalippujen muutoksiin ja peruutuksiin.


Aihe: Ei-pahin pelkonne saapui myös tänne | Espanja.org\nEi-pahin pelkonne saapui myös tänne\nUusimmat › Keskustelu › Yleistä › Esittele itsesi? › Ei-pahin pelkonne saapui myös tänne\nTämä aihe sisältää 4 vastaukset, 5 kirjoittajaa, ja siihen kirjoitti viimeksi guardamar 12 vuotta, 11 kuukautta sitten.\ntoukokuu 9, 2008, 12:42 0 0 LINKKI\nMiedo • Ei kirjautuneena\nHeipähei. Päätin pitkän anonyyminä liikkumisen jälkeen rekisteröityä tänne ja ensimmäiseksi onkin paikallaan pieni esittely.\nÄlkää antako nimimerkin johtaa harhaan, en ole pelottava. Päinvastoin voisin kuvailla itseäni sympaattiseksi ja hauskaksi ihmiseksi. Olen nuori ”opiskelijatyttö” Helsingistä. Mielenkiinnon kohteisiin kuuluu musiikin sekä äidinkielen ja kirjallisuuden lisäksi Espanja (maa, kieli, kulttuuri…).\nMutta miksikö rekisteröidyin foorumille?\nKävin ensimmäisen kerran Espanjassa 9-vuotiaana. Tuolloin pidin sitä ”ihan kivana lomakohteena”.\nVuosien mittaan rakkaus Espanjaa kohtaan on kuitenkin voimistunut, nyt suunnitelmissa on muuttaa Espanjaan opiskeluiden jälkeen. Tähtäimessä on ensin asua jonkin aikaa ennen oman asunnon ostoa sukulaisten luona (vuosi lienee hyvä aika?).\nJatkan matkaani keskustelualueella ja sivustolla bongaillen kaikkea mitä eteen sattuu.\ntoukokuu 9, 2008, 12:48 0 0 LINKKI\nMoikka vaan Miedo ja tervetuloa kirjoittelemaan tänne Orkkiin – kiva että löysit mukaan! 🙂\ntoukokuu 9, 2008, 12:58 0 0 LINKKI\nHelei Miedo! Saako udella mitä opiskelet? Tai ”opiskelet”, kun sulla oli se lainausmerkeissä 🙂 ?\nNämä on hauskat ja helpot sivustot, kun haluaa joko tietoa tai ihan vaan löpistä Espanja-asioista tai muustakin. Oon täällä myös suht tuore käyttäjä, vaikka orkkilaisiin olen livenä tutustunut jo paljon aiemmin.\ntoukokuu 9, 2008, 17:00 0 0 LINKKI\nTervetuloa joukkoomme, täällä voit kysellä kaikesta ja löpistä maan (löpinälaatikko) ja taivaan väliin jäävistä asioista meidän muiden säestäessä 🙂\ntoukokuu 9, 2008, 20:23 0 0 LINKKI\nSulla on tosi hyvä kuva!


Töiden yks hyvä puoli on se, et tulee pistettyä päällensä muutakin ku jumpin tai verkkarit. Huono puoli onki sit se, että asukuvista ei tuu kauheen laadukkaita ku töiden jälkeen on liian pimeetä ja ennen töitä ei ehi kuvata. Tai oikeestaan sillonki taitaa olla pimeetä. Tässä nyt kuitenki jotain räpellystä tän päivän toimistoasusta.\nToi bleiseri oli pyykkikorissa valehtelematta jonku vuoden mut nyt sain sen vihdoin pestyä. Meil tulee niin paljon mustaa pyykkiä, et en ikinä viittiny survoa sitä täyden koneellisen sekaan ja sit taas heti mustien pesemisen jälkeen ei raaskinu pelkkää bleiseriä pestä. Nyt oli kuitenki sattunu kertymään just sopiva pikkunen mustien pyykkien satsi, jonne sain ton lykättyä. Ja hyvä niin, koska se on aika kiva. Huulissa Lushin Chilli Tingle ja jalassa rakkaat nahkahousut, diggaan. Vaikka yleensä pukeudunki värikkäämmin, niin tää musta-valko-harmaa kokonaisuus toimii ihan mukavasti.\nMun piti vaalipostauksessa teille hehkuttaa uutta Sherlock Holmesia, jota oltiin lauantaina kattomassa. Tarina toimii, katsoja pääsee sopivasti yllättymään aika ajoin ja, no Robert Downey Jr. on kuuma niinku aina. Se melkein uhkaa ohittaa Brucen mun kaikkien aikojen lempparinäyttelijänä ja se vaatii jo paljon. Vaik Bruce on kyl kovempi mut Downey on hotimpi. Erikoisefektien kanssa tossa leffassa mentiin mun mielestä ehkä jo vähän liian pitkälle, vaikka ne toisaalta ihan makeita olikin. Ja yhessä kohassa fiilis on ihanku jossain sotaleffassa, jännää! (Tosi.)\nAinii oon unohtanu kirjottaa teille helmikuun kirjasta, vaikka luin sen jo tammikuussa! Pitää ottaa kuva ennen ku palautan sen kirjastoon. Oikeestaan luin häämatkan aikana kaks ja puol muutakin kirjaa, mut ne ei kuulunu noihin klassikkolistoille, niin ne ei saa ehkä omaa esittelyään. Paitsi että olihan mun tarkotus niistä kahesta vähän erilainen postaus kirjottaa. No, katellaan.\nKohta meen tekemään lettutaikinaa (Nam! Siis ei se taikina vaan ne letut…), mut tässä teille vielä viihdykkeeks mun kuvaustaitojen huipennus:\nNiin. Miks kuusta ei ikinä saa hyvää kuvaa vaik se näyttäis kuin makeelta?\nPS. Miks oon tehny lukemiselle oman kategorian ku mulla on jo toi sielunravintoa?!?\nfrom → itte puin, sielunravintoa\n← Vaalipäivän tunnelmia\nFort-de-France, Martinique →


Mainoadesign.fi - Nykyajan suomalainen desgin\nNykyajan suomalainen desgin\nMainoadesign.fi ei ole enää saatavana täältä. Yritä sen sijaan mainoadesign.com.\nSuomalainen design on aina ollut tunnettua maailmalla, ja vaikka ajat ovat muuttuneet, suomalaisuus, kestävyys ja luonnonläheisyys ovat edelleen havaittavissa suomalaisessa muotoilussa. Suomessa valmistetut designtuotteet ovat suosittuja niin Suomessa kuin ulkomaillakin.\nNykyään on mahdollista olla ekologinen myös monilla muilla tavoin. Tänä päivänä autolla liikkuminen ei ole välttämättömyys, sillä monet palvelut ovat saatavilla verkossa ja niiden käyttö onnistuu helposti omalla kotisohvalla. Jopa osa lääkäreistä on mahdollista tavoittaa verkon välityksellä. Lisäksi kasinopelaamisesta kiinnostuneet voivat siirtyä nauttimaan pelaamisesta netissä, eikä aikaa tarvitse käyttää kivijalkakasinolle siirtymiseen. Kasinolla pelaaminen kannattaa aloittaa Suomicasinolta, joka tarjoaa markkinoiden kattavimman kasino-oppaan.\nEkologisuus näkyy modernissa muotoilussa\nEkologisuus on nykyajan johtava trendi, ja se näkyy myös suomalaisessa muotoilussa niin vaatteissa kuin käyttöesineissäkin. Moni Suomen johtavista, maailmalla tunnetuista brändeistä on pyrkinyt hyödyntämään vaatteissa ja muissa tuotteissa mahdollisimman paljon kestäviä ja ekologisia materiaaleja.\nEkologisuus saattaa näkyä myös tuotteiden teemoissa ja esimerkiksi siinä, miten suunnittelijat lähtevät hakemaan inspiraatiota omalle työlleen. Suomalaisten luontosuhde on aina ollut läheinen, ja se näkyy selvästi myös designtuotteissa. Suunnittelija on saattanut esimerkiksi hakea inspiraatiota katoavasta luonnosta tai ilmastonmuutoksesta.\nEkologiseen kestävyyteen on panostettu myös tietyissä kaupallisissa tarkoituksissa, sillä esimerkiksi joidenkin designtuotteiden myynnistä voidaan lahjoittaa osa ympäristönsuojelutyöhön.\nVanhat suosikit pitävät edelleen pintansa\nMonessa suomalaisessa designtuotteessa on edelleen näkyvissä se, mikä niissä on viehättänyt aina. Tällaisia ominaisuuksia ovat käytännöllisyys, luonnonläheisyys, yksinkertaisuus ja puhtaus. Esimerkiksi lasitöistä ja astioista erityisesti tunnetut Iittala ja Arabia valmistavat edelleen desing-innovaattorin maineestaan huolimatta astioita, jotka sopivat hyvin myös arkikäyttöön, eivätkä jää pelkästään koriste-esineinä hyllylle pölyttymään.\nAlvar Aallon nimeen ja tuotteisiin yhdistetty Artek valmistaa edelleen huonekaluja, joissa on viehättävää yksinkertaisuutta sekä rakenteen että värien suhteen. Myös Aarikan puukorut ovat kauniita kaikessa yksinkertaisuudessaan. Luonnoläheisyys näkyy siis myös materiaaleissa, joista puu on erityisen suosittua.\nLuonnonläheisyyden lisäksi luonnonvalo on aina ollut suomalaisille suunnittelijoille inspiraation lähde, mikä näkyy monissa suomalaisissa designtuotteissa, jotka joko heijastavat valoa tai korostavat sen merkitystä. Valon heijastaminen korostuu myös suomalaisten arjessa pitkien ja pimeiden talvien vuoksi, mikä varmasti osaltaan selittää tämän ominaisuuden suosiota.\n© 2022 Mainoadesign.fi. All Rights Reserved. | design from HTML5webtemplates.co.uk


Kouluruoka saattaa olla halvemmalla tehtyä kuin vankiloiden ruoka - Taloussanomat - Ilta-Sanomat\nLihakeittoa tarjolla Vantaan vankilassa. (KUVA: Lehtikuva)\nJulkaistu: 24.4.2014 6:04\nKouluruoka ei ole pelkkää elintarvikkeiden jalostusasteita ja palveluntuottamista. Se on osa nuoruuden hajujen ja makujen muistoja, jotka ovat kodin rinnalla muokanneet makumieltymyksiä. Koko suhdetta ruokaan.\n”Kouluruoka” on perusmerkitystään laajempi yhteisten sukupolvikokemusten tuottaja. Kouluruoka on monelle laitosruuan hajua, meteliä, jopa pakkosyömistä, aneemisia puolukkaraasteita. Niitä kuuluisia kumiperunoita, joiden sisällä on ehkä vielä kinder-yllätys.\nToisaalta monilla on ihan kivojakin muistoja ruuasta ja sen keittäjistä. Hyviäkin asioita tapahtuu: HS:n esittelemässähttp://www.hs.fi/kotimaa/Tomaatintaimet+opettavat+vastuuta/a1397731085167 jyväskyläläiskoulussa huolehditaan omasta kasvihuoneesta. Koululaiskysely osoittaa, että kampanjointi on tehonnut karkkien naposteluun kouluissa.\nEräässäkin perheessä lapset kertovat auliisti, että päiväkodissa ja eskarissa saa parempaa ruokaa kuin kotona. Koulukohtaiset erot ovat isoja ja se unohtuu usein keskustelussa. Lisäksi ilmainen kouluruoka on harvinaisuus maailmalla. "There ain't no such thing as a free lunch" – Suomessapa onkin.\nVastuu kouluruuasta on monilla. THL:n mukaan poliitikoilla, kunnilla, teollisuudessa, kouluviranomaisilla ja myös vanhemmilla ja medialla. Kahdella viimeksi mainituilla on erityinen vastuu siitä, millaisilla asenteilla nuorten mielikuvia muokataan kouluruokakeskustelussa.\n– Itse toivoisin yleistä keskustelua kouluruoan odotusarvosta. Meillä asiakasraadeissa viimeisin kommentti asiakkaalta on, että ruoka ei ole trendikästä! Tälle asialle kun osaisimme tehdä jotakin, Sipoon kunnan ruokapalvelupäällikkö Birgit Mäkilä sanoo.\nPitäisikö pohtia, onko ilmainen kouluruoka enää arvokas, jos rahalla ei pystytä tarjoamaan nykyvaatimusten mukaista ruokaa? 20 euron koululaisen ruokamaksulla voisi tehdä pieniä ihmeitä.\nMiksi koululaiset ylipäänsä voivat hillua lähikaupassa eivätkä välttämättä osallistu ruokatunnille? Innostuisivatko nuoret, jos tarjolla olisi ruokaisa salaattipöytä, pastaa, nuudeleita ja kiva ympäristö?\nkeskimäärin 1,17 euroa\nKyselyn yhteydessähttp://www.taloussanomat.fi/ihmiset/2014/04/24/075-euroa-silla-syntyy-koululaisen-ruoka/20145578/139 kiinnosti myös tietää, paljonko rikosseuraamuslaitos käyttää rahaa vankien ruokaan, koska vankeinhoidossa kustannuspuoli ohittanee makuelämykset.\nVangeille tarjotaan aamiainen, lounas, päivällinen ja iltapala. Aterioille lasketaan koko ”ravintopäivän” hintaa, jossa ovat kaikki kustannukset mukana. Viime vuonna hinta oli keskimäärin 7,75 euroa.\nVankiloiden keittiöiden vajaamiehityksen takia lähes kaikissa käytetään vankeja aputyövoimana, mikä laskee selvästi työkustannusten osuutta.\nElintarvikkeiden osuus koko ravintopäivän hinnasta oli 3,26 euroa. Rikosseuraamuslaitoksesta arvioidaan, että vangin lounaasta elintarvikkeiden kustannukset olisivat keskimäärin 1,17 euroa. Aikuisten annoskoot ovat tietysti koululaisia suurempia, joten sellaisenaan lukuja ei voi vertailla.\nTaloussanomille tulleet vastaukset kertovat joka tapauksessa, että säästö- ja tehostamistrendi ei voi enää jatkua.\nReippaasti alle euron yksikköhinnat kouluissa kertovat yhtäkaikki myös siitä, että todelliset keittiömestarit eivät välttämättä löydy huippuravintoloista. Heitä löytyy suurkeittiöiden sentinvenyttäjistä, ammattilaisista, jotka kokkaavat hyvääkin ruokaa – pikkurahalla.\nYhä useampi äiti ja isä hakee ruokaa jonosta\nSuuret asumiskustannukset ovat ajaneet yhä useamman pääkaupunkiseudun lapsiperheen leipäjonoon. Moni korkeastikin koulutettu paikkaa viikoittaisella avustusruualla menojen ja tulojen väliin jäänyttä aukkoa. 28.2.2013 6:01 Lue lisää ›\nMillä summalla saa tehtyä kouluruokaa? Taloussanomat selvitti asiaa suurten kaupunkien palveluntuottajilta ja yhdestä pienemmästä kunnasta. Entä mitä mieltä ruuan valmistajat ovat säästöistä – saako alle eurolla kunnon ruokaa? 24.4.2014 6:01 Lue lisää ›\nSuomea pidetään koulutuksen Pisa-ihmemaana, mutta pääkaupunkiseudulla koulukohtaiset erot ovat hurjia. Pieni porukka puhuu "maahanmuuttajakouluista", mutta ongelma on kotoperäisen syrjäytymisen kasautuminen ongelmalähiöihin. Mitä vanhempien kannattaisi tehdä? 12.7.2012 6:01 Lue lisää ›\nOpetusministeri: Kouluvalintaa ei syytä rajoittaa\nOpetusministeri Jukka Gustafsson (sd.) ei kannata koulujen valintaoikeuksien rajoittamista. Helsingin kaupungin opetustoimessakaan niitä ei kannateta. Täysin eri linjoilla ollaan sen sijaan siinä, miten eri asemassa olevien koulujen tuki pitäisi laskea. 12.7.2012 6:02 Lue lisää ›\nKouluruoka vaihtuu hampurilaiseen useista syistä\nMonelta koululaiselta jää ilmainen lounas väliin, kun tilalle vaihtuu hampurilainen, voileipä tai karkki. Tuoreen tutkimuksen mukaan kouluruoka voi jäädä väliin useista syistä. 20.11.2012 20:52 Lue lisää ›\nAmerikkalaisista autonomistajista paljastui huolestuttava ilmiö – tilanne pahempi kuin finanssikriisin jälkeen


Rinnat paljaana Jyväskylän MM-rallissa! Yläosattomat kaunottaret tarjosivat kuskeille palveluksia tien varressa - kuva! | Seiska\nRinnat paljaana Jyväskylän MM-rallissa! Yläosattomat kaunottaret tarjosivat kuskeille palveluksia tien varressa - kuva!\nJyväskylän MM-ralli päätyi toisena vuotena peräkkäin otsikoihin paljaan pinnan takia.\nJo viime vuonna norjalaiskuski Mads Östberg (kuvassa yllä) ja hänen kartanlukijansa Torstein Eriksen tulivat yllätetyksi Jyväskylässä, kun nuoret naiset paljastivat heille rintansa MM-rallireitin varressa. Sama toistui tänäkin vuonna.\nLUE: Suomalaisnaiset rinnat paljaina Jyväskylän MM-rallissa: kartturi julkaisi kuvat, joissa näkyy kaikki - katso!\nJos viime vuonna yläosattomia paljastelijoita oli neljä, tällä kertaa kertaa heitä oli, mutta nyt naiset tarjosivat Östbergille myös huoltoapua. Rallye-Magazin-lehti julkaisi lauantaina Facebookissa kuvan, jossa kaksi nuorta naista heiluu tien varressa hyvin vähissä vaatteissa pesusieni ja ämpäri käsissään. Aiheesta uutisoi Suomessa ensimmäisenä Ilta-Sanomat.\nToisella naisista on jalassaan valkoiset sortsit, toisella pelkät mustat string-alushousut. Palvelukseksi he tarjoavat autonpesua ja renkaanvaihtoa rahallista korvausta vastaan.\nKuvassa näkyy, että Mads Östbergin auto on juuri ohittamassa heitä, Rallye-Magazin merkitsi Östbergin ja kartturi Eriksenin kuvaan.\n- Erikoinen autonpesutarjous, Rallye-Magazin kirjoitti päivityksessään.\nTorstein Eriksen jakoi kuvan omalla Facebook-tilillään.\n- Koska tämä tapahtui toisena vuotena peräkkäin, meidän on aika vaihtaa nuotteja, Eriksen kirjoitti vitsaillen.\nÖstbergin kisa ei mennyt paljaista rinnoista suinkaan sekaisin, vaan norjalaiskuski sijoittui Jyväskylän MM-rallissa toiseksi. Kisan voitti virolainen Ott Tänak, kolmanneksi sijoittui Suomen Jari-Matti Latvala.\nLUE MYÖS: Tässä on Maisa Torpan ja Jari-Matti Latvalan huippumoderni piilopirtti - Seiska esittelee: tontin hinta 137 000 euroa - kuvat!\n, Jyväskylän MM-ralli\n, mads östberg\n, torstein eriksen\nSuomalaisnaiset rinnat paljaina Jyväskylän MM-rallissa: kartturi julkaisi kuvat, joissa näkyy kaikki - katso!\nTässä on Maisa Torpan ja Jari-Matti Latvalan huippumoderni piilopirtti - Seiska esittelee: tontin hinta 137 000 euroa - kuvat!\nMaisa Torppa ja Jari-Matti Latvala söpöilevät vastoinkäymisistä huolimatta hiihtolomalla: "JM sai kerrankin kunnon kyydit" - katso kuva!\nNäyttelijä Mikko Rasila antoi kadonneelle Marc-rakkaalleen synninpäästön: Menemme naimisiin!\nMissikaunotar Miina Varjosen menestys katkaisi kaverisuhteen – ”Ystävästäni tuli vihamies!”


Laatustandardit - Walpella\nISO 9001:2008 • Laadunhallintajärjestelmä\nStandardia sovelletaan organisaatiosamme tuotannon laadun ja palvelujen tehokkaaseen edistämiseen.\nISO 14001:2004 • Ympäristöjärjestelmä\nNoudattamalla standardia organisaatiomme sitoutuu ympäristönsuojelun tason jatkuvaan kehittämiseen ja parantamiseen. Tunnistamme toimintojemme ympäristövaikutukset ja huolehdimme lakisääteisten ympäristövelvoitteiden täyttämisestä sekä ympäristötavoitteiden toteutumisesta.\nOHSAS 18001:2007 • Työterveys- ja työturvallisuusjärjestelmä\nStandardin mukaisesti organisaatiomme on sitoutunut kehittämään työterveys ja -turvallisuusjohtamista sekä vahvistamaan henkilöstötyytyväisyyttä. Tunnistamme ja analysoimme riskit sekä asetamme tavoitteet turvallisen työympäristön luomiseen.\nISO 3834-2:2005 • Laatuvaatimukset metallien sulahitsaukseen: Osa 2, kattavat laatuvaatimukset\nStandardilla määritellään metallien sulahitsauksen laatuvaatimukset. Sertifikaatilla varmistamme hitsauksen laadunvarmistusprosessin asiakkaidemme ja viranomaisten vaatimusten mukaisesti. Hitsauksen laatua ja rakennetta valvotaan säännöllisesti tehtävillä arvioinneilla, joilla varmistetaan teknisesti hyvä hitsauslaatu.\nWalpellalla on tarvittavat valmistusluvat paineastioiden tuottamiseksi Euroopan, Yhdysvaltojen ja Kanadan markkinoille. Walpella on sertifioitu painelaitteiden valmistaja painelaitedirektiivin (97/23/EY) mukaisesti. Lisäksi Walpellalla on ASME U-leima (ASME Code Edition VIII Division 1 - Rules for construction of pressure vessels).\nTyöntekijöiden turvallisuus ja hyvinvointi ovat toimintamme kivijalkoja. Olemme sitoutuneet kehittämään toimintamallejamme jatkuvasti, jotta saavutamme optimaalisen työterveyden ja -turvallisuuden joka päivä.


Kun <person>Einojuhani Rautavaara</person> esiintyi hoivakoti Metsätähden esitteessä, hoivakodin johtaja, <person>Satu Manner</person> sai yhteydenoton <person>Aino Nykopp</person> -nimiseltä perushoitajalta.\nAino Nykopp tuomittiin viidestä murhasta. EERO LIESIMAA\n16.07.2014 klo 11:27\n– Hän kertoi nähneensä esitteessä Rautavaaran kuvan, ja tunnistaneensa säveltäjän. Nykopp halusi nimenomaan Rautavaaran hoitajaksi, Manner muistelee.\n– Hänhän hakeutui selvästi varakkaiden ja hyväosaisten läheisyyteen.\nRautavaara ei tarvinnut ylimääräistä hoitajaa, sillä säveltäjän kuntoutuksesta vastasi Manner itse. Silti Manner palkkasi Nykoppin, sillä työntekijöitä tarvittiin. Tuolloin 58-vuotias perushoitaja Nykopp työskenteli yhtiössä keikkaa tekevänä kotihoitajana vuosina 2005–2006. Pian Manner menitti luottamuksensa Nykoppiin tämän jäätyä kiinni asiakkaiden kodeissa tapahtuneista varkauksista.\n– Jos vanhukselta varastetaan, niin se on sana vastaan sana. Varasta on vaikea saada kiinni, ellei ole numeroidut setelit taskussa, Manner toteaa.\n– Poliisilaitoksella selvisi myös se, että kyseinen hoitaja on jatkuvasti kuulusteltavana. Muistan poliisin sanoneen, ettei hän palkkaisi tätä naista työntekijäkseen. Viimeistään tuolloin tajusin, että kyseessä on todella hälyttävä tapaus.\n– Yritin pysäyttää Nykoppia. Mutta henkilöstöpula kun oli, niin ottivat töihin, Manner sanoo.\n– Tietysti minulla oli tosi kurja fiilis, kun selvisi mitä kaikkea oli tapahtunut. Harmitti, että saanut häntä pysäytettyä, Manner sanoo.


Luonnollisen poistuman kautta työtön? - Mielipide | HS.fi\nLuonnollisen poistuman kautta työtön?\nToimin laitosapulaisena Puolarmetsän sairaalassa Espoon kaupungin työntekijänä. Aloitin työni äitiyslomasijaisena ja oletus oli, että viranhaltija ei palaisi töihin ja voisin "periä" hänen virkansa. Kun asia tuli ajankohtaiseksi, kaupunki oli tehnyt päätöksen, että virkoja ei enää täytetä.


Aikatalon murhajuttu: Oikeus hylkäsi poliisin videotodisteen - MTVuutiset.fi\nAikatalon murhajuttu: Oikeus hylkäsi poliisin videotodisteen\nPoliisi tutkii Helsingin Ateneuminkujalla Aikatalon pihalla tapahtuneen ampumisen jälkiä. Lehtikuva\nJulkaistu 26.11.2012 17:10 (Päivitetty 26.11.2012 19:35 )\nHelsingin käräjäoikeus ei hyväksynyt Aikatalon murhajutussa poliisin tuoreeltaan tekemää epäillyn videopuhuttelua todisteeksi. Taustalla on korkeimman oikeuden päätös, jonka mukaan epäiltyä ei saa kuulustella ilman asianajajaa.\nKäräjäoikeus katsoi, että videopuhuttelun käyttäminen olisi romuttanut epäillyn oikeuksia, koska hänelle ei ollut ilmoitettu oikeudestaan vaieta ja käyttää avustajaa.\nVideopuhuttelu oli tehty poliisiautossa heti sen jälkeen kun 20-vuotias epäilty oli otettu kiinni. Syyttäjän mukaan mies syyllistyi murhaan, kun hän 3. syyskuuta ampui isänsä Helsingin keskustan ravintolassa. Puolustuksen mukaan kyse oli vain taposta.\nTeloitus vai vinoutunut kosto?\n"Isä pakotti urheilemaan"\n"Miksei isä ymmärtänyt, etten jaksanut?"\nSyyttäjä tarjosi videota todisteeksi, mutta puolustuksen mukaan sitä ei voi käyttää. Videon käytöstä käytiin kipakkaa keskustelua ennen oikeuden päätöstä.\nAsianajaja Markku Fredman kertoi tehneensä 25 vuotta asianajajan tehtäviä ja tämä oli ensimmäinen henkirikosjuttu, jossa hänet oli nykykäytännön mukaisesti pyydetty ensimmäiseen kuulusteluun.\n- Luulin, että käytännöt olivat nyt muuttuneet, kunnes esitutkintamateriaalista kävi ilmi, että heti alussa on tehty alustava puhuttelu videotallenteena. Ilman asianajajaa, ilman sitä että kerrottaisiin mistä epäillään ja mitkä epäillyn oikeudet ovat.\nFredman arvioi, että tällainen menettely käytännössä ohittaa KKO:n päätöksen.\nSyyttäjä Kimmo Virtasen mukaan tässä ei ole kyse itsekriminoinninsuojasta, vaan näytöstä syytetyn mielentilasta heti tapahtumien jälkeen. - Kyseessä on kuitenkin henkirikos.\n- Se pitää paikkansa, ettei hänelle ole kerrottu oikeudesta avustajaan eikä siitä mistä häntä epäillään. Toisaalta hän on jäänyt paikan päälle ja kertonut tapahtumista oma-aloitteisesti.\nVirtasen mukaan videon katsominen olisi ollut tärkeää, koska siitä käy ilmi teon suunnitelmallisuus.\nOikeus ei siis hyväksynyt videotallennetta näytöksi.\n- Sillä ei ole suurta merkitystä tämän jutun kannalta, asianajaja Fredman puntaroi. - Enemmän kyse on periaatteesta.


Mustat ampuivat nuoren äidin, koska tämä sanoi heille ”All lives matter” - Partisaani\nMustat ampuivat nuoren äidin, koska tämä sanoi heille ”All lives matter”\n24-vuotiaalta Jessica Doty Whitakeriltä jäi 3-vuotias poika.\n13.7.2020 klo 19:07\nMustien ampuma Jessica Doty Whitaker ja hänen lapsensa.\nJessica Doty Whitaker oli viettänyt iltaa miehensä Jose Ramirezin ja ystäviensä kanssa, kunnes yön pikkutunneilla vastaan tuli neljän mustan miehen ja yhden naisen seurue, jonka kanssa he ajautuivat rodullisesti latautuneeseen riitaan.\nBLM-liikkeen kannattajat ampuivat yllättäen\nRiita liittyi Black Lives Matter ‑liikkeeseen, jota vastaan tullut seurue kannatti. Whitaker oli eri mieltä liikkeestä heidän kanssaan ja sanoi: ”All lives matter.” Yksi heistä otti aseen esiin ja niin otti myös Ramirez.\nKummatkin porukat kuitenkin erkanivat toisistaan ja jatkoivat matkaa, kunnes muutaman minuutin kuluttua kuului yhtäkkiä laukauksia ja Whitaker kaatui, kuollen myöhemmin sairaalassa. Hänen miehensä ampui takaisin mutta ei osunut keneenkään.\n”He menivät mäkeä ylös ja luulimme heidän poistuneen, mutta he odottelivatkin, että kuljimme paikallisen sillan alle ja avasivat tulen”, Ramirez kuvaili tapahtunutta.\nPoliisi etsii edelleen epäiltyjä tekijöitä.\nBlack Lives Matter Murha Rappiokulttuuri Rikos Rotu Ulkomaat Yhdysvallat Yhteiskunta\n13.7.2020 klo 23:01 Vastaa\nRaukkamainen teko! Ei mustat halua edistää tasa-arvoa BLM-liikkeen kautta. Se on ihan jotain muuta! Vastakkain asettelua parhaimmillaankin. BLM-hypetys joutaa loppua, koska se ruokkii vihaa niin mustissa, kuin valkoisissakin.\n14.7.2020 klo 11:11 Vastaa\nTässä nähdään marxilaisen mädätyksen yksi tulos: Rasismi valkoisia vastaan.\n14.7.2020 klo 22:03 Vastaa\nTämä kertoo paljon BLM-spedejen asenteesta.\nToisaalta Jose Ramirez kuulostaa latinonimeltä. Whitaker tuskin oli kämy.\n14.7.2020 klo 22:34 Vastaa\nBlm-tuholaiset kiduttivat 2016 autistia jolla oli Trump-lippis.\n16.7.2020 klo 08:08 Vastaa\nRasistinen murha.… ..ja nyt ne ”brunbergiläiset” uhkailee tämän naisen lapsen ja isän henkeä estääkseen asian uutisoinnin ja tukimielenosoituksen.…


Käyttäjä Beren kirjoittanut 29.09.2016 klo 09:57\nHarmillista, että miehesi ei voi ajatella tulevansa pariterapiaan. Kaksistaan siitä voisi tulla yhteinen asia, jossa löytää uusia yhteisiä sanoja ja tavallaan luo sitä uutta parisuhdetta, uudelta pohjalta. En oikein tiedä mikä siinä terapiassa saa niin monen miehen karvat nousemaan pystyyn. Ehkä siinä on miehistä reviirin puolustamista, että tuntuu pahalta kun joku ulkopuolinen tunkeutuu omalle henkilökohtaiselle alueelle. Ehkä myös se, että silloin konkreettisesti näyttäisi, ettei selviä yksin. Että joku muu tietää paremmin miten minun pitäisi elää vaimoni kanssa. Siis jonkinlainen kunniakäsitys. Ehkä jotain samaa miksi tehdään mieluummin harakiri kuin kohdataan epäonnistuminen. Ja häpeä, kohdata oma häpeä "virallisesti" terapeutin silmien edessä. Kuinka on joutunut lapsena häpeämään tekojaan vanhempiensa edessä. Eikö puhuta suomalaisesta häpeästä niin kuin puhutaan suomalaisesta kateudesta.\nTämänkin keskustelun myötä mietiskelin, että mitä selviä vaikutuksia pettäminen on minuun jättänyt, siis sen lisäksi, että asia syöksähtää mieleen monenlaisten asioiden muistuttamana. Yksi asia on, etten pysty varauksetta ihailemaan vaimoa missään asiassa. Tämä pettämiskokemus on tavallaan leikannut huippukokemuksia, niihin on tullut varauma. Jos nämä tuntemukset ovat kovin voimakkaita, ymmärrän, että niitä haluaa hakea muualta tai ainakin haluaa vapauttaa itsensä henkisistä kahleista.\nKääntäen pitäisi voida vapautua näistä kahleista, jotka voivat olla vihaa, katkeruutta jne. Itselläni tämä tunnerajoittuneisuus liittyy jonkinlaiseen peruspettymykseen suhteessa vaimoon. Tämä tuo puolin ja toisin lievää lisäpainoa suhteeseen. Onneksi tämä ei ole meillä kovin raskas taakka. Se vaikuttaa kuitenkin niin, että aikaisempaa enemmän haen ilon aiheita esim. sienimetsältä, ystävien tapaamisesta, lasten kanssa vietetystä ajasta. Hyvä puoli asiassa on se, että olen tietoisempi, että elämä on tässä ja nyt ja täytyy itse pitää itsestään huolta.\nASM, jos löydät hyvän terapeutin, hänestä voi hyvinkin olla apua myös yksilöterapiassa. Tuloksena voi tosin olla, että löydät selvemmin itsesi ja siinä ei ole enää samanlaista paikkaa miehellesi. Voi tietysti olla, että saat voimia antaa anteeksi ja jättää pettäminen selvemmin taakse, siis todella hyväksyä toisen virhe ja hyväksyä, että virheet eivät mene tasan. Silloin voisit jatkaa ilman kalvavaa tunnetta epäoikeudenmukaisuudesta.\nPyrkikää löytämään teitä ilahduttavia asioita ja yrittäkää jaksaa panostaa niihin. Suosta nouseminen vaati voimia ja työtä. Toivon meidän kaikkien pääsevän tässä eteenpäin.\nKäyttäjä ASM kirjoittanut 30.09.2016 klo 11:02\nBeren, etpä uskokaan miten paljon apua kirjoituksestasi on. Syvällisiä ajatuksia. Eilen olin taas niin kiitollinen. Oli koko perhe koolla. Kaksi lasta, mies ja lasten avopuolisot. Extempore illallinen koko perheen voimin.\nKiitollisuus siitä, että olemme yhdessä. Onko parempi, että yksi kärsii kuin koko perhe. En halua uhrautua, en halua olla katkera. Onneksi minulla on ollut ja on omat kaverini, omat harrastukseni, omat menoni, myös oma elämäni.\nKäyttäjä Beren kirjoittanut 03.10.2016 klo 20:04\nASM, hauska kuulla, että sinulla on paljon hyviä ja tärkeitä asoita vastapainona. Pidetään niistä tiukasti kiinni ja muistetaan oma hyvinvointi, niin kyllä tämä tästä! Olen vaihtamassa työpaikkaa, se on tehokas tapa saada ajatukset uusille urille. Pidän yhteyttä vanhoihin ystäviin, myös sellasiin jotka ovat lapsuudesta ja jotka vievät aikaan ennen parisuhteita. Hyvinvointiaan ei vain voi jättää pelkastään pettäneen parisuhteen varaan!\nKäyttäjä Hymnitaas kirjoittanut 07.10.2016 klo 10:55\nMie olen pettynyt tähän voimakkaaseen takapakkiin.... Luin Vinskin ketjua "rikki mennyt" ja siellä on paljon samoja ajatuksia joita itsellä päässä pyörii... Kirjoitin joitain viikkoja sitten että "päätin" lopettaa vihan, ja katsoa asioiden hyviä puolia, vaan se luottamuksen puute syö ne hyvät asiat ja nostaa ilmiliekkeihin ne huonot.\nMie alan pelkäämään tätä oloa, reilu 3kk siitä on ja nyt viimeisen kaksi viikkoa on ollut vaan niin paha olla... Mietin juurikin sitä että en ole sen ihmisen kanssa jonka kanssa halusin olla, mieheni ei ole se mies joksi häntä luulin. En tiedä voinko rakastaa tätä miestä. Seksi elämän löin jäihin, sillä tajusin itse että halusin vaan antaa miehelle sen minkä luulin häneltä puuttuneen, korjata sillä sen ettei tulisi uutta pettämistä, vaan ei sitä seksi korjaa eikä ehkäise... Mutta en pysty antamaan läheisyyttä, enkä hellyyttä, suhde on asiallinen, riitoja ei ole, puhutaan, tai minä puhun siitä miltä sisällä tuntuu ja mitäs siihen voisi sanoa, jos tuntuu ettei tiedä pystyykö tätä uutta ihmistä rakastamaan...\nIkävöin sitä miestä jonka menetin, koen menettäneeni sen rakastamani, luotettavan miehen, jonka eteen olisin tehnyt mitä vaan. Tämä uusi mies, vakuuttaa että hän kaipaa vain hyvää normaalia elämää MINUN kanssa, mutta minulle ei taida riittää normaali arki, sillä normaali arki ei ylitä sitä pahaa minkä tämä mies teki. Normaali arki ei syvennä rakkauteni rippeitä joita tätä ihmistä kohtaan ehkä tunnen, vai tunnenko? vai rakastanko vain sitä mennyttä, jota en saa enää takaisin?\nEI pelkkä "rakastan sinua ja olet kaikki mitä elämältä haluan" lause saa minua luottamaan, tarvitsisin jotain enemmän, niitä leffaan viemisiä, kukkia, ravintoloita, pieniä huomion osoituksia, ehkä, en tiedä riittäisikö nekään... Silloin kun minulla oli se "nyt teen elämästä parempaa", mies teki enemmän, hetken, vaan niin se hiipui NOPEASTI... Normaali arki riittää hänelle, miksi siis tehdä enempää?\nEN tiedä ymmärtääkö kukaan ajatustani: Sen miehen kanssa joka ei pettänyt minua, olisin elänyt vaikka roskakatoksessa, vailla mitään maallista, me olisimme riittäneet. Tämä mies joka petti.... En todellakaan olisi ihmisen kanssa jolle sanat on tyhjää helinää, lupaukset rikotaan oman himon huumassa, ja unohdetaan että AINA omat teot koskettaa muitakin ihmisiä...\nmie olen hukassa... Totaalisen jumissa... En tunne rakkautta, en tunne ikävää, paitsi sitä menetettyä kohtaan... Mietin jatkuvasti mitä oli, mitä rikottiin ja mitä sain tilalle... En saanut tilalle mielestäni mitään riittävän hyvää että unohtaisin sen mitä menetin... Puhun miehelle rehellisesti näistä ajatuksista, tuntuuhan ne siitä pahalta, mutta minkäs teet, valehtelulla ja petollisuudella tänne päädyttiin, ainoa tie pois on rehellisyys... En sano että rakastan, koska en tunne niin. En tiedä tunnenko enää koskaan...\nKäyttäjä mariella kirjoittanut 07.10.2016 klo 11:42\nHei taas 🌻🙂🌻\nOlen vieläkin ajoittain seurannut näitä pettämistarinoita, vaikka meidän vastaavasta on aikaa jo neljä vuotta.\nOlen antanut anteeksi, sen tiedostan, mutta unohtanut en ole.\nEnsimmäinen vuosi paljastumisesta oli kaikkein pahin ja jouduinkin turvautumaan ammattiapuun selvitäkseni. Psykiatrini oli tuolloin pariterapian kannalla, mutta en saanut miestäni siitä innostumaan.\nTämän prosessin myötä minä olen muuttunut ja niin on minua pettänyt miehenikin. Mies osoittaa spontaanisti hellyyttä, mikä on hyvä asia. Ongelma on nyt vain siinä, etten osaa ottaa hänen hellyyttänsä vastaan, vaan koen oloni epämiellyttäväksi.\nMyös fyysisessä sairaudessani oli pahenemisjakso, jonka vuoksi jouduin kiireelliseen leikkaukseen vähän aikaa sitten.\nNyt joudun miettimään sitä, että mikä ihme minua vaivaa 😐\nNyt on myös ollut mielessäni enemmän epävarmuutta miehen uskollisuudesta. Jopa tunne siitä, että hän pettää minua on käynyt mielessäni 😑❓\nHuomaan, että nämä ovat todella vaikeita asioita.\nSitäkin olen pohtinut, että jos mies nyt pettää minua, miltä se tuntuisi; ei miltään. Olen siis tullut pelottavan välinpitämättömäksi miestä kohtaan. Tämä voi olla itsesuojelua tai tunteeni miestä kohtaan ovat muuttuneet tai toisin sanoen niitä ei enää ole ☹☹☹\nKäyttäjä ASM kirjoittanut 07.04.2017 klo 14:55\nTilannepäivitys nyt, kun pettämisestä on kulunut 3,5 vuotta. Jatkoimme siis sillä periaatteella, että ollaan avoimia ja rehellisiä. Yritetään lujittaa luottamusta. On ollut hyvä ja ihania hetkiä. Olen kiitollinen, että en heti laittanut eroa vireille. Nyt tilanne on kuitenkin toinen. Mieheni on jäänyt kiinni muutamia kertoja valehtelusta. Ei mitään vakavaa, mutta sai kuitenkin tuntosarvet pystyyn.\nNiinhän siinä kävi, että löysin viestejä naiselle/naiselta. Sopivat tapaamisesta. Minulle tästä naisesta ei oltu puhuttu koskaan mitään. Oli kuulemma asiakas vuosien takaa. Pelkkä lounastapaaminen "vain". Olipa sitä tai tätä, mutta mielestäni asioista voi puhua. Jos tästä naisesta olisi kerrottu, että on saatu yhteys vuosien jälkeen ja ollaan ajateltu mennä lounaalle, niin se olisi mielestäni avoimuutta. Voi olla, että olen niuho, mutta kaiken tapahtuneen jälkeen meni taas pohja pois. Emme ole puhuneet viikkoihin, Jos yritän mieheltä menee hermo ja alkaa huutaa.\nOlen itse päässyt kutienkin siihen vaiheeseen, että aivan sama. Tehkööt mitä lystää, mutta parisuhdetta meillä ei ole ja tuskin tulee. Olen rakastanut, mutta nyt rakkaus on lopetettu. Ajatuksissa on jo oma asunto. En tiedä, miten ja millä aikataululla, mutta nyt tunnen olevani vahvempi kuin ennen.\nKäyttäjä mariella kirjoittanut 08.04.2017 klo 11:31\nHei ASM ja muutkin ketjuun osallistuneet: onhan se tosi järkyttävää, jos itse on mielessään saanut luottamuksen tunteen jo takaisin ja sitten tapahtuu jotain tuollaista 😑❓\nOlen sitä mieltä, että mikäli miehelläsi ei ole mitään salattavaa tuon toisen naisen suhteen, olisi hän avoimesti kertonut etukäteen tapaamisesta.\nOn järkyttävää, että ihminen ylipäätään toimii noin.\nUskottomuuden jälkeen sitä on niin palasina, ettei kestä mitään salailua toiselta osapuolelta.\nSitä mietin, että oliko sinulla aavistus siitä, että jotain voisi olla vielä meneillään? Jotain sellaista, mikä ei kestä päivänvaloa, vaan on tarkoin salattava asia.\nEn voi muuta, kuin toivoa sinulle paljon voimia tapahtuneen käsittelyyn.\nJa mistä minä tiedän, olenko itse mieheni ainoa nainen 😐\nLuottamusta ei ole helppo saada takaisin mutta helppo se menettää ainakin on ☹\nKäyttäjä Serpentiini kirjoittanut 12.04.2017 klo 22:01\nmariella kirjoitti 8.4.2017 11:31\nMiltä se tuntuisi, jos et olisi miehesi ainoa nainen? Haluaisitko tietää asian vai elää tietämättä?\nVoisi ajatella esimerkiksi niitä musliminaisia, jotka jakavat saman aviomiehen. Olisiko se kamalaa? Vai tottuisiko siihen? Vai olisiko se yhdentekevää?\nEntäs ne naiset (tai miehet!), joiden puoliso on matkatöissä? Laivalla? Lentokoneiden miehistössä? Kansainvälisessä bisneksessä tai politiikassa? Rekkakuskeina? Ovatko he kaikki uskollisia niillä työmatkoillaan? Eräs tuntemani pariskunta eli tilanteessa, jossa mies oli noin 200 vuodessa ulkomailla eri hotelleissa eläen. Hänellä oli vakiopaikat, joissa hän vieraili. Miten hänen vaimonsa olisi pystynyt häntä vahtimaan? Olisiko vaimon kannattanut miettiä, mitä mies siellä maailmalla tekee? Jos olisi, niin kuinka paljon aikaa miettimiseen olisi kannattanut päivittäin käyttää?\nMinä uskon, että moni salasuhdetta ylläpitävä perheenisä tai -äiti on ihan hyvä omaa perhettään kohtaan. Ehkä juuri salasuhteen takia. Asiat eivät ole niin mustavalkoisia kuin meille on opetettu. Kaiken lisäksi maailma on niin kovin paljon muuttunut isovanhempiemme ajoista. Ehkä silloinkin oli jotain seksilehtiä tai eroottisia kuvia, mutta nykyään netti on kaikkea täynnä kaikille koska vaan. Ehkäisyllä voi välttää tauteja ja raskauksia. Liikenne toimii nopeammin. On Tinderit, sähköpostit ja monet muut viestintäkanavat. Isovanhempien sukupolvikin petti aikoinaan, mutta vielä enemmän he olisivat pettäneet, jos heidän maailmansa olisi ollut sellainen kuin meillä nyt. On ennustettu, että maailma muuttuu polyamorisempaan suuntaan. Silloin entistä useammilla ihmisillä olisi entistä useampia partnereita elämänsä aikana. Monogaamisuus tuskin kokonaan loppuu, mutta jo teidän lastenne sukupolvi saattaa pitää monogaamisia suhteita todella vanhanaikaisina ja harvinaisina.\nKäyttäjä ASM kirjoittanut 13.04.2017 klo 10:45\nSerpentiini, totta puhut. Minusta on vaan epäreilua jos toinen osapuoli on sitoutunut avioliittoon, toivoo avoimuutta ja rehellisyytä. On itse uskollinen ja toinen elää kuten lähes vapaa. Eikö olisi reilumpaa yhdessä sopia ns. avoimesta liitosta jolloin molemmilla on "lupa" pitää lystiä myös muualla.\nKäyttäjä Serpentiini kirjoittanut 13.04.2017 klo 13:51\nASM kirjoitti 13.4.2017 10:45\nMinä olen miettinyt näitä! Asiat vaikuttavat monesti pikaisesti tarkasteltuina yksinkertaisilta, mutta tarkemmin ajateltuna ne muuttuvat mutkikkaammiksi. Tapailin esimerkiksi kerran miestä, joka oli ihan mukava, mutta kauhean epäseksuaalinen. Hän ei vaikuttanut olevan kiinnostunut seksistä ja kun sitten yhdyntään asti pääsimme, se kesti varmaan viisi minuuttia. Hän oli myös surkein suutelija, johon olen ikinä törmännyt. Hän varmaan huomasi kiinnostukseni lopahtavan, sillä hän otti puheeksi ns. kumppanuussuhteen, jossa elettäisiin yhdessä yhteisen sopimuksen mukaisesti. Järkytyin hänen puheistaan, kieltäydyin ja yhteydenpitomme päättyi aika nopeasti tämän jälkeen. Olen kuitenkin miettinyt, voisinko elää jonkinlaisessa kumppanuussuhteessa saman katon alla jonkun miehen kanssa. En oikein keksi mitään perusteluita, miksi sitoutuisin tällaiseen suhteeseen ja luovuttaisin samalla pois vapauteni tai edes onneni ikiomasta kodistani. Vapaudellani tarkoitan paitsi seksuaalista vapautta, myös talaoudellista riippumattomuutta, päätösteon vapautta, ajankäytön vapautta jne. Tämä mies oli kuitenkin siinä mielessä tosi reilu, että hän ei näytellyt seksuaalisesti halukasta ja otti avoimesti puheeksi kumppanuussuhteen. Monestihan käy niin, että jompikumpi puolisoista muuttaa avioliiton aikana sääntöjä yksipuolisesti. Olen kuullut muslimimiehistä, jotka ovat luvanneet vaimolleen monogaamisen avioliiton, mutta myöhemmin päätyneet kuitenkin ottamaan lisävaimon tai useamman. Arkisempi ja Suomessa yleisempi esimerkki on seksuaalielämän tyrehtyminen avioliitossa jommankumman puolison toimesta. Toinen puolisoista menettää mielenkiintonsa seksiin ja ikäänkuin aloittaa selibaatin avioliitossa. Olen jopa kuullut naisten puhuvan siitä, että seksiä harrastetaan, kunnes lapsiluku on täynnä!! Monesti tällaiset puolisot edellyttävät kuitenkin puolisoiltaan uskollisuutta eli ns. kanssaselibaattia. Eikö tämä ole yhtä epärehellistä kuin vaikkapa sivusuhteen aloittaminen? Kummassakin tapauksessa toinen puolisoista muuttaa yksipuolisesti - ja yleensä ilman keskustelua - parisuhteen sääntöjä ja dynamiikkaa seksuaalisuuden osalta. Toki on olemassa esimerkiksi sairauksia ja lääkityksiä, jotka vaikuttavat seksuaaliseen halukkuuteen, mutta vaikka ne syyt luettaisiin pois, ilmiö on olemassa ja vieläpä melko yleinen. Sivusuhde on joskus salasuhde ja joskus puoliso tietää siitä, kuten käsittääkseni salamieheni tapauksessa. Tällainen avioliittohan voi olla hyvin toimiva ja jopa onnellinen. Perhe pysyy yhdessä, kasvattaa lapsia, maksaa velkoja ja pyörittää arkea. Toinen saa elää tahtonsa mukaisessa selibaatissa ja toinen pystyy tyydyttämään halunsa avioliiton ulkopuolella.\nPolyamoriasta vielä sen verran, että uskon maapallon ihmisistä suuren osan olevan sillä tavalla polyamorisia, että esimerkiksi seksuaalinen halu ja kyky voi syntyä hetkessä eri partnereiden kanssa sopivan tilanteen tullen. Polyamorian kriteereihin kuitenkin kuuluu, että kunkin ihmisen polyamoriset suhteet ovat hänen kaikkien kumppaniensa tuntemia ja hyväksymiä. Eli salasuhteet tai syrjähypyt eivät sinänsä kuulu polyamoriaan.\nKäyttäjä Tamarindi kirjoittanut 22.04.2017 klo 07:31\nSerpentiini, esimerkissäsi on yksi perustavanlaatuinen ero pettämiseen nähden: pettäminen. Se, että toimitaan toisen selän takana ja petetään toisen luottamus. Selibaattia ei voine olla huomaamatta, ja silloin puolisoilla on tietoa ja vapaa tahto tehdä omat ratkaisunsa. Seksi on vain yksi ulottuvuus pettämisessä.\nSinulla on omat syysi uskoa ja toivoa, ettei sivusuhde vaikuta parisuhteeseen, tai saattaa jopa parantaa sitä. Mutta mielestäni se on asia, joka on jollain tapaa puolisoiden välissä. Se on välissä, vaikka sivusuhde pysyisi jonkin aikaa salassa  tai juuri siksi. Mielialaan ja olotilaan vaikuttavat monet asiat. Olen välillä kiukkuinen tullessani töistä kotiin, mutta voin sanoa miehelleni, että se ei johdu hänestä. Salasuhde vaikuttaa pettäjän käytökseen, mutta siitä ei voi puhua. Saattaapa suhde jopa johtaa seksin vähenemiseen oman puolison kanssa, sen voi sitten kuitata valehtelemalla lisää.


Tilulaiset Orionissa | Tiluttelua\n8.9.2015 · by tikkurilanlukio\t· in Artikkeli.\t·\nTikkurilan lukion käsikirjoituskurssilaiset olivat kuuntelemassa näyttelijä Kati Outisen luentoa elokuvanäyttelemisestä.\nKati Outinen eläytyy luennollaan elokuvateatteri Orionissa. Kuva: Antti Pentikäinen.\nKati Outinen tunnetaan muun muassa elokuvien Täältä tullaan elämä!, Le Havre ja Mies vaikka menneisyyttä päärooleista. Hänet muistetaan erityisesti Aki Kaurismäen vakionäyttelijänä ja Teatterikorkeakoulun pitkäaikaisena näyttelijäntyön professorina.\nHän oli puhumassa perjantaina 4.9.2015 IhmeFilmi ry:n elokuvakasvatusseminaarissa elokuvateatteri Orionissa. Outinen kertoi vauhdikkaasti IhmeFilmi-elokuvista poimittujen esimerkkien avulla elokuvanäyttelemisen tekniikoista, tyyleistä ja historiasta.\nKansallisen audiovisuaalisen arkiston teatteri Orion sijaitsee Helsingissä Eerikinkadulla. Kuva: Antti Pentikäinen.\nLuentoa olivat seuraavassa Tilun elokuvakäsikirjoituskurssin opiskelijat. Kurssilaiset olivat nähneet yhden Kaurismäen ja Outisen tunnetuimmista elokuvista Kauas pilvet karkaavat, joka nähdään myöhemmin syksyllä Tilun IhmeFilmi-sarjassa.\n– Oli tosi mielenkiintoista kuulla asioita, joita tavallinen katsoja ei ehkä tule ajatelleeksi, Rasmus Wide 14G:ltä kertoo.\nMyös 14C:llä opiskeleva Heikki Ranta sai vierailusta paljon irti.\n– Olen itse kiinnostunut elokuvan tekemisestä ja näyttelemisestä, joten luennosta oli paljon hyötyä, Ranta pohtii.\nRasmus Wide ja Heikki Ranta käyvät ELO3-kurssia. Kuva: Antti Pentikäinen.\nOutinen kuljetti kuulijat Chaplinin ajan mykkäelokuvien tyylistä italialaisen neorealismin ja melodraaman kautta 1950-luvun musikaaleihin ja lopulta moderniin suomalaiseen ilmaisuun.\n– Kauas pilvet karkaavat -elokuvasta käytiin pari kohtausta tarkemmin läpi. Oli hienoa kuulla muun muassa kuvausolosuhteista, improvisoinnista, koskettavasta viittauksesta näyttelijä Matti Pellonpäähän ja tietysti Kaurismäen ohjaustyylistä, Heikki Ranta muistelee.\nAvainsanat: elokuvakurssit, Kati Outinen, näytteleminen, Orion, vierailu\n← IB:t lähtivät maailmalle\nMissä kaikki ovat? →


Napsun 1. pentue | Kennel Peu Baw\nNapsun 1. pentue\ne. Le`Jo Athene "Napsu" i. FIN MVA Sarahill Set The Limit "Jesse"\nPRA PRCD terve (DNA-testattu 29.2.2008) PRA PRCD terve (t-vanhemmat)\n9.4.2008 silmät Ei Hc-, PRA- tai RD-muutoksia 11.10.2007 silmät Ei Hc-,PRA- tai RD-muutoksia\n9.4.2008 Polvinivelet (med) 0/0 11.10.2007 Polvinivelet (med) 0/0\nLe´Jo Athene "Napsu"\nJessen söpö naama\nSarahill Set The Limit "Jesse"\nNapsu synnytti 5-6.11 välisenä yönä 2 mustaa narttu pentua.\nA-tyttö 125g ja B-tyttö 125g\nPikkuiset ovat kuvassa 1 vuorokauden ikäisiä, vasemalla Gabi oikealla Hilde!\nEnsimmäisenä tuoreet tiedot ja alaosasta löytyy lisää kuvia pentujen vanhemmista!\nNyt on jännä päivä pentujen elämässä. Janica ja Tuomas hakivat Hilden Tampereelle. Ja Taru poikansa kanssa haki Gabin Kangasalle; Gabi sai uuden nimen--> hänestä tuli Popo Tapola.\nHilde lähdössä uuteen kotiinsa Janican ja Tuomaksen kanssa\nPopo Tapola lähdössä uuteen kotiinsa Tarun ja Roopen kanssa\nMolemmat Napsun pentusista mahdollisesti jäävät toy-kokoiseksi, lähtiessä Hilde painoi 1040g ja säkä 14cm. Ja Topo Tapola 910g ja säkä 13cm. Molemmat saivat rakastavat kodit, ja vieläpä mukavan läheltä että voimme pitää tyttösiin yhteyttä helposti. Janica lähetteli jo viestiä että matka oli mennyt hyvin, Hilde on kotiutunut ja siellä opetellaan nyt elämää koiranpennun kanssa. ONNEA molemmille pennuille ja omistajille!!!!\nMe purkasimme pentuaitaukset ja laitoimme pesuun kaikki pentusten peitot ym. niin on helpompi Napsunkin palautua arkeen. Veimme sitten koirat autoajelulle ja ulkoilutimme ne ulkoilualueella jossa saivat juosta vapaana yllin kyllin. Takaisin tullessa Napsu tarkasti pentusten paikat, mutta rauhoittui sitten nukkumaan rauhassa.\nKyllähän se muutos on meille ihmisillekin, pentusten elämää oli mukava taas seurata. Kyllä nyt koti tuntuu oudon hiljaiselta, kun pikkuiset eivät ole tuossa jaloissa pyörimässä ja toistensa kanssa örisemässä.\nPennuille tehtiin konetyöt ja molemmat pestiin ja trimmattiin lähtökuntoon. Hilde ei malttanut pysyä rauhassa kun föönataan. Gabi ottaa tyynesti vastaan kaikki hoidot. Kyllä molemmat ovat nyt sieviä tyttösiä. Varsinkin Hilden turkki on syvän musta ja tuuhea. Upea se on Gabillakin.\nPennut ovat nyt 7 viikkoa. Hilde paina 940g ja Gabi 810g. Joulu meni oikein rauhallisesti pentujen osalta, niitä ei paljon hetkauttanut meidän joulunvietto. Vaan ne vetelevät nokosia silloin kuin siltä tuntuu. Lahjojen jako meillä menee siten että Viivi omii itselleen ja auttaa aukaisemaan muidenkin paketit. Viivi tekee selvää paketeista, se repii ne oikein silpuksi, mutta ei paljon piittaa sisällöstä. Muut odottavatkin kiltisti saadakseen sisällöt itselleen. Otimme pennut eri huoneeseen lahjojensa kanssa että saivat rauhassa katsoa pakettinsa, tosin niitä kiinnosti vain toistensa kanssa riehuminen. Hilden paketista paljastui pehmo-lammas ja Gabi sai pehmoisen pallon. Nyt on viikko aikaa kyllästyttää pehmo-lelu emon ja siskon hajuilla. On sitten uuteen kotiin lähtiessä jotakin mihin turvautua ikävän hetkellä.\nTytöt 6 viikkoa\nVasemmalla Gabi 720g\nOikealla Hilde 810g\nNyt on ulkoilut aloitettu varovaisesti. Onneksi pakasti eikä ole enään märkää. Molemmat pennut tutkivat rohkeasti maailmaa, haistelivat ja maistelivat lunta. Nyt on myös käyty pari kertaa pisulla ulkona. Tänä aamuna molemmat pennut juoksivat muiden koirien perässä aamupissalle ulos. Hilde vähän takelteli rappurallin kanssa mutta Gabi paineli vauhdilla yli.\nJanica ja Tuomas tulivat uudelleen katsomaan Hilde-tyttöstä. He asuvat Tampereella ja välimatka on mukavan lyhyt. Meillä oli oikein mukava ilta pentujen ja muiden koirien touhuja seuratessa. Pennut nukahtivat Hilde Janican ja Gabi Tuomaksen syliin. Aikamme siinä juteltuamme rupesi Napsu käyttäytymään "oudosti". Se kävi välillä tapittamassa minua silmiin ja kävi törkkimään Janicaa ja Tuomasta. Aivan selvästi se antoi ymmärtää että ota nyt nuo pennut jo niiltä pois, etteivät vie mennessään. Kun vieraat tekivät lähtöä ja Janicalla oli musta kameralaukku kädessään niin myös sen Napsu tarkasti ettei vaan Hilde ole siellä "piilossa". Mitähän se sanoo kun Hildeä tullaan hakemaan 2 viikon kuluttua =)\nGabi nukahti Tuomaksen syliin\nHilde painaa 750g ja Gabi 680g.\nPennuille koottiin uusi aitaus keittiön viereiseen ruokahuoneeseen. Koska päivisin oleskelemme enemmän tässä päässä taloa. Pennut näkevät ja kuulevat enemmän touhua ja tottuvat kaikenlaisiin ääniin. Pennut ovat liikkeellä jo pitempiä aikoja, ja käyvät myös aitauksen ulkopuolella leikkimässä talon muiden koirien kanssa. Nopeasti kehittyvät, sukkelasti liikkuvat ympäri taloa. Laitoin niille kilikello kaulapannat kaulaan, helpompi seurata missä kulkevat. Ovat niin pikkuisia että mahtuvat kaikenlaisiin koloihin. Syövät säännöllisesti 4 ateriaa päivässä, nappuloita liotettuna ja Yrjölän-puuroa. Molemmat syövät hyvin ja latkivat vettä myöskin. Napsu imettää tyttösiä vielä.\nJanica ja Tuomas kävivät katsomassa Hilde-pentuaan ensimmäisen kerran. Molemmat ihastuivat tyttöihin ja tunnistivat omansa oitis. Napsu ei ole milläskään vieraista vaan luottavaisena antaa pentujen tavata uusia ihmisiä. Viivi ja Alexa taasen ovat hieman mustasukkaisia pentujen saamasta huomiosta. Tulivat siihen sitten pyörimään omien lelujensa kanssa jalkoihin.\nHilde Janican sylissä\nJesse- isukin omistajat kävivät katsomassa pentuja. Lean kanssa tutkimme ja vertailimme pennut päästä varpaisiin. Lealla ja Matilla oli mukana ihastuttava kääpiövillakoira-neiti Dolly 7kk.\nEdessä Dolly, takana vasemalla Viivi, oikealla Napsu ja sylissäni Alexa\nHilde 670g ja Gabi 645g\nPennut liikkuvat jo kovasti, haluavat myös pentuaitauksen ulkopuolelle tutkimaan maailmaa. Molemmat ovat saaneet tutustua pikkuhiljaa "isoihin koiriin". Alexa ei ole kiinnostunut pennuista, haistelee niitä vain ja heiluttaa häntäänsä. Viivi taasen mielellänsä osallistuisi tyttösten hoitoon mutta Napsu ärähtää sille jos menee liian lähelle niitä. Pennut leikkivät kovasti keskenään murisevat ja painivat. Nukkuvat vielä suurimman osan päivästä.\nKuvassa Gabi, "vielä mahdun kouraan"\nPennuille on alettu antaa kiinteää ruokaa. Molemmat oppivat nopeasti latkimaan. Ensin maistettiin hieman sormen päästä, sitten lusikasta ja sen jälkeen voitiin siirtyä jo lautaselle. Mutta minkä ihmeen takia siellä lautasella täytyy aina seisoa kesken syömisen. Aika sotkuista puuhaa se on .\nTurkit ovat kasvaneet kovasti, varsinkin Hilden turkki on iloisesti pystyssä joka suuntaan. Tänään tehtiin molemmille konetyöt; kasvot, hännänjuuri, pyllyn seutu ja käpälät. Hilde oli viileän rauhallinen mutta Gabi kirkui kuin syötävä. Meidän kaikki koirat oli ihan hätääntyneitä sen metelistä. Nyt ovat tytöt niin sieviä että =)\nPeu Baw Malgosia "Hilde" Peu Baw Magdalena "Gabi"\nNapsun pentuset 3 viikkoa\nHilde 600g ja Gabi 580g\nPennut liikkuvat jo kovasti ja niiden kävely sujuu päivä päivältä paremmin. On ihana seurata niiden touhuja kun ne painivat ja urisevat keskenään. Leikkimisen jälkeen ne nukahtavat suloisesti pää toistensa kainaloon.\nPennut ovat saaneet ensimmäisen matokuurinsakin. Molemmat pikkuiset ottivat sen oikein hyvin ilmaan vastaanpanemista. Pentueilmoitus on lähetetty kennelliittoon ja nyt odottelemme rekisteripapereita. Sitten kun tytöt käyvät pentutarkastuksessa niin heidät tunnistusmerkitään samalla.\nNapsu hoitaa edelleen tyttöset hyvin, ja mikä ihaninta; sille maistuu ruoka! Napsu on aina ollut niin huono syömään, että murehdin kuinka se pärjää pentujen kanssa. Huoli oli kuitenkin täysin turhaa, sillä emolle maistuu hyvin ruoka sekä juoma, ja se onkin saanut mukavasti lihaa kylkiluittensa päälle.\nTänään aukesi Hildenkin silmät, Gabin aukesi jo perjantaina. Gabi on ottanut painossa siskoaan kiinni. Tähän mennessä se on painanut 50g vähemmän kuin Hilde mutta eilisestä se on lihonut hurjat 60g ja nyt Hilden paino on 545g ja Gabin 540g.\nNyt kun silmät ovat auenneet niin pentusia ei pidättele mikään, molemmat ovat kiivennet jo pentulaatikosta ulos, täytyy tässä laitoja korottaa :)\nTytöt 2 viikkoa\nHilde 460g ja Gabi 410g.\nElämä on syömistä ja\nnukkumista ja sen kyllä huomaa kuvasta, kun katsoo Gabin (oikealla) leveää pyllyä\nPikkuisten kynnet leikattiin jo toisen kerran, kasvavat niin kovasti. Samalla tehtiin konetöitä ekan kerran. Tassutrimmerillä ajelin molempien tassut puhtaaksi. Tottuvat pikkuhiljaa "hoitoihin". Naamakarvoja en vielä ajellut koska ei ole vielä simmutkaan auenneet :) Pikkuisen ovat rakosellaan. Eilen ostin uuden digitaalisen vaa'an koiranpennuille. Olen ennen punninnut ne semmoisella keittiöpuntarilla joka näyttää 250g asti; eli syntymäpainot olivat tarkat. Mutta sen jälkeen käytössä oli semmoinen isompi vaaka jolla ei millään saanut tarkkaa tulosta noin pikkuisista palleroista. Huomenna päivitän tyttöjen painot kun ikää tulee 2 viikkoa, hyvin on molempien paino noussut, tyytyväisenä tuhisevat emon hoivissa.\nTytöillä ikää 1 viikko\nHilde 300g ja Gabi 260g\nTytöt 6 vrk\nHilde 275g ja Gabi 245g\nHilde 250g ja Gabi 230g\nA-tyttö 230g ja B-tyttö 210g.\nPentusten kynnet leikattiin ensimmäisen kerran, sen verran pitkät ne olivat. Napsu vartioi tarkasti vieressä toimituksen ajan.\nHilden kynsienleikkuu menossa\nA-tyttö 200g ja B-tyttö 180g\nKuvasta näkyy että neidit ovat jo kasvaneet kovasti ja pyöristyneet. Massu täynnä on mukava kölliä siskon kainalossa\nKäyhän se imetys näin istumisasennossakin. Hiirulaisten hännät näkyvät Napsun jalkojen välistä. Napsu on niin raukean näköinen että :)\nPikkuiset ovat nyt 1 vuorokautta vanhoja, A-tyttö painaa 160g ja B-tyttö 150g. Maitoa siis rittää jo hienosti, pentu- boxissa on hiljaista ja siellä tuhistellaan tyytyväisenä. Napsu on hellä ja huolehtiva emä. En olisi kyllä ikinä uskonut että tuosta meidän Duracell-pupusta löytyy myös tämmöinen puoli. Kyllä luonto hoitaa tehtävänsä\n5.-6.11 välinen yö\nJo aamusta Napsu ei suostunut syömään mitään ja oli muutenkin levoton ja nukkui paljon, lämmöt laskivat alle 37 ja pysyivät siellä. Keskiviikko iltana se alkoi sitten läähätykset ja teki kovasti pesää, välillä kuitenkin rauhoittui aina nukkumaan. Puolen yön jälkeen sitten alkoi olemaan h-hetki käsillä ja 1.32 syntyi A-tyttö 125g ja klo 2.50 B-tyttö 125g. Synnytys sujui hyvin kaikin puolin ensikertalaiselta. Napsu hoiti täysin pentujen puhdistuksen, aukaisi kalvot ja yritti nykertää napanuoraakin poikki, mutta niiden kanssa autoin. Molemmat nartut olivat oikein virkeitä ja hamusivat heti nisille.\nNapsu onkin mitä upein emo, hoitaa tytöt niin upeasti etttä emännälle jää tehtäväksi vain kuivikkeiden vaihto ja emän huolellinen ruokinta. Maidon tulo alkoi hyvin sillä molemmat pikkuiset menettivät syntymäpainostaan vain 5g ensimmäisen vuorokauden aikana.\nMolemmat nartut ovat nyt varattuja. Toisen tytön kutsuma nimeksi tulee Hilde, ja tätä pentusta odotellaan innokkaasti Tampeerelle Janican ja Tuomaksen luokse. Kiitos kaikille jotka olivat kiinnostuneet pennuistamme. Harmi ettei syntynyt yhtään urosta sillä myös uroksillekin oli lupaavia koteja odottamassa.\nJesse ja Napsu\nNapsu ja Jesse tutustuvat toisiinsa\nSarahill Set The Limit "Jesse" Le´Jo Athene "Napsu"


09/01/2020 07/03/2021 / timanttisalonki\nOsa tätä lukevista henkilöistä suhtautuu herttuapariin hyvin kriittisesti, toiset taas ovat pahoillaan heidän puolestaan ja osa on jotain siltä väliltä. Pyydän kaikkia kuitenkin lukemaan tekstin avoimin mielin. Tilanne koskee minusta myös meitä suomalaisia, sillä myös täällä Pohjolassa jyllää raadollisen someajan kulttuuri, jossa päättäjiin, johtajiin, virkamiehiin, toimittajiin ja käytännössä keneen tahansa rohkeasti suunsa avaavaan saatetaan hetkessä kohdistaa kohtuuttomat mittasuhteet saava häirintäkampanja.\nSuomalaiset lehdet ovat kopioineet brittien jutut Meghanista ihan surutta. Tällaista kulttuuria ei minusta pidä kenenkään tukea, oli puoluekanta sitten mikä hyvänsä. Kiitos kaikille tähän mennessä kommentoneille siitä, että keskustelu on pysynyt asiallisella linjalla.\nPäätös vetäytyä kuninkaallisesta roolista ei ole ollut herttuaparille helppo, ja kaikkialta tulevien eri näkemysten ristitulessa meidän täällä yleisössä on vaikea pitää pää kylmänä ja olla tekemättä liian rajuja johtopäätöksiä. Kenelläkään ulkopuolisella ei kuitenkaan ole hallussaan kaikkia osia tähän palapeliin, ja kuninkaallistoimittajien ”lähteistä” huolimatta on mahdotonta sanoa, mitä kulissien takana on oikeasti tapahtunut.\nMinun nähdäkseni asian ytimessä on kuitenkin se, että Harry ja Meghan eivät koe voivansa viettää onnellista, turvallista ja järjissään pitävää elämää kokopäiväisinä työkuninkaallisina Britanniassa. Äitinsä 12-vuotiaana menettänyt prinssi Harry ei aio uhrata vaimoaan ja poikaansa julkisuudelle. Pariskunta yrittää selvästi löytää tien, jolla perheen olisi mahdollista elää edes jotenkin normaalia elämää ja samalla kantaa vastuu roolistaan ja käyttää asemaansa hyvään.\nEn ole Sussexien kanssa samaa mieltä kaikesta, mutta Meghanin kohtaama häirintä, kiusaaminen, vihapuhe, rasismi ja naisviha ovat ylittäneet kaikki mahdolliset mittapuut ja rajat. Edes prinsessa Dianan aikoina ei ollut samanlaista somekulttuuria kuin nyt. Moni ihmettelee, että eikö Meghan tiennyt mihin on ryhtymässä ottaessaan prinssin puolisoksi. Kuninkaalliseen rooliin kuuluu tottakai myös kritiikki ja julkisuus yleisesti, mikä ei aina ole miellyttävää, mutta Sussexien kohdalla tilanne on mennyt aivan käsittämättömiin mittakaavoihin.\nAlla on muutama esimerkki jäävuoren huipusta. Herttuattaren löylytys alkoi loppuvuodesta 2016, kun hänen ja Harryn suhde tuli julki, ja viimeistään kihlauksen jälkeen siitä tuli lähes päivittäistä.\nMuutoksia tulee myös mediasuhteisiin ja talouteen. Harry ja Meghan vetäytyivät ilmoituksensa myötä Britannian Royal Rota -systeemistä. Järjestely kehitettiin aikoinaan varmistamaan brittimedioiden etuoikeus kuninkaallisia koskevaan materiaaliin ja tapahtumiin. Edustustilaisuuksiin otetaan usein mm. turvallisuussyistä vain pieni joukko mediaa, mutta Rota-porukka jakaa materiaalit yhteisymmärryksessä riippumatta siitä, mikä media oli paikalla.\nRota-systeemin takia hovin kuuluu esim. uusia kuvia julkaistessaan antaa ne ennakkoon tai samanaikaisesti myös lehdistön käyttöön. Harry ja Meghan jatkavat yhteistyötä eri medioiden kanssa, mutta parin kohtaaman häirinnän vuoksi he ovat ainakin tällä erää vetäytyneet Rota-systeemistä. Oli muuten huvittavaa lukea eilen Twitterissä toimittajien närkästymistä. 😀 Tässä olen täysin Sussexien puolelle.\nSussexit pyrkivät luopumaan tuosta kuningattarelta/veronmaksajilta tulevasta 5 % osuudesta, ja he haluavat jatkossa myös ansaita rahaa itse. Nykyinen järjestely ei salli heidän käyvän töissä ja tai saavan kaupallista hyötyä mistään aktiviteeteistaan. Rahaa heillä on myös omasta takaa, mutta niillä summilla ei makseta työntekijöitä ja ympärivuorokautisia turvallisuuskuluja.\nMonia huolestuttaa syystäkin, että mitä tämä taloudellinen itsenäisyys tulee oikeasti tarkoittamaan. Kuninkaalliset ja kaupallisuus ovat huono yhdistelmä hyvästä syystä. Jos Sussexeilla on jatkossa edes pienikin rooli, niin kaupallisuudessa ollaan heti vaarallisilla vesillä. Myöskään tilanne, jossa 95 % rahoista tulee isän kuninkaalliseen asemaan liittyvistä tuloista, ei kuulosta minusta ihan siltä mitä taloudellisella itsenäisyydellä tarkoitetaan. Sitä paitsi muutaman vuoden päästä Cornwall lienee prinssi Williamin hallinnassa.\nPrinssi Harryn, prinssi Andrew’n ja prinsessa Margaretin tapauksista voi nähdä, että varaperillisen rooli ei ole helppo. Hallitsijalla ja kruununperijällä on selvät roolit. Varaperillinen taas on juuri sen verran keskeinen, että se rajoittaa elämää ja saattaa estää esimerkiksi oman uran hankkimisen, mutta mitään omaa tehtävää tai virallista agendaa ei kuitenkaan sitten ole. Varaperijän merkitys vähenee ajan myötä, kun seuraava sukupolvi kasvaa, mutta rajoitteet pysyvät samoina.\nLapsena kuninkaalliset sisarukset ovat helposti samaa tiimiä, varsinkin jos heitä on vain kaksi, mutta aikuistuessa tästä roolien luonnollisesti eriytymisestä väännetään julkisuudessa paljon turhaa draamaa.\nYleisesti Meghan on hoitanut minusta työtehtävänsä aina hyvin, vaikka hän ei istukaan ihanteellisesti jäykkään monarkiaan, jossa puolison paikka on edelleen näyttää nätiltä ja olla sanomatta mitään kiinnostavaa. Kiertueet kuitenkin sujuivat, hän piti puheita, oli todella kiinnostunut työtehtävistään ja sai aikaan asioita.\nJotkut asiat yksityiselämän puolella olisi toki voinut hoitaa paremmin, kuten ylelliset vauvakutsut ja yksityislentelyt. Myös synnytyssairaalan ja kummien salaaminen olivat asioita, joissa olisi minusta päässyt paljon helpommalla kun olisi vain antanut tiedot julkisuuteen.\nJoulun alla hovissa korostettiin voimakkaasti kuningatar Elisabetia ja hänen suoria perillisiään. Kuningattaren joulupuheen aikana pöydällä oli kuvat Elisabetin isästä, prinssi Philipistä, Charlesista ja Camillasta sekä Cambridgeista. Joulukirkkoon otettiin mukaan ensimmäistä kertaa myös prinssi George ja prinsessa Charlotte. Uuden vuoden jälkeen hovi vielä julkaisi potretin kuningattaresta Charlesin, Williamin ja Georgen kanssa.\nJoidenkin mielestä nämä asiat kielivät siitä, että Sussexien suunnitelma oli tiedossa, mutta ehkä se tuli julkisuuteen nopeammin kuin palatsissa ajateltiin. Toimintatapa ei näin ulkopuolisen silmissä ollut kehumisen arvoinen, mutta toisaalta emme tiedä mitä perheen sisällä on oikeasti tapahtunut.\nOlen nimittäin samaa mieltä siitä, että Elisabet, Charles ja William eivät ole tehneet mitään tukeakseen vakavan häirinnän kanssa kamppailevia Sussexeja. Prinssi Andrew’n Epstein-skandaaliin (joka on kuitenkin oikeasti vakava asia, johon liittyy alaikäisten seksuaalista hyväksikäyttöä) on käytetty paljon enemmän paukkuja, vaikka Andrew’n toiminta olisi pitänyt kyseenalaistaa jo vuosia sitten. Harry tuki aikoineen Katea julkisesti tämän ollessa uusi kuninkaallinen.\nOn kummallista, että kukaan perheestä ei ole voinut vaikka julkaista lausuntoa, jossa yksiselitteisesti tuomittaisiin lehdistön toiminta. Sussexien ongelmien lisäksi prinssi Andrew ja prinssi Philipin vuodentakainen autokolari ovat erinomaisia esimerkkejä siitä, että hovista näyttää usein puuttuvan normaali empatiakyky ja ymmärrys yhteiskunnan muutoksesta.\nToivon Harrylle ja Meghanille kaikkea hyvää ennen kaikkea kohtuullista rauhaa sitten myrskyn laannuttua. Toivon todella, että herttuapari onnistuu löytämään sopivan tasapainon, vaikka tehtävä näyttää edellisten esimerkkien pohjalta monen mielestä toivottomalta.\nOlen samalla myös huolissani tämän ratkaisun kestävyydestä. Näyttävän ja dramaattisen ”eron” myötä ei sitten oikein sovi jäädä jotenkin puolittain kuninkaalliseksi. Pesäeron täytyy olla selvä, sillä verorahojen käyttöön ja kuninkaallisten etujen hyödyntämiseen tartutaan jatkossa hanakasti.\nKaikkien kannattaa myös muistaa, että mitä tahansa nyt Harrylle ja Meghanille käykään, niin sama odottaa hyvin todennäköisesti myös Williamin ja Katen lapsia. Tällä heir and spare -sisarusasettelulla on pitkät perinteet. Ihan varmasti 25 vuoden päästä Georgen vaimo on puhdas pulmunen, kun taas Louis’n vaimo ja Charlotte ovat kapinallisia. Tästä löytyy esimerkkejä brittien lisäksi myös muista hoveista.\nMonarkia on todella ongelmissa, jos kaikkien muiden paitsi suoran perillisen elämä tehdään tavalla tai toisella niin hankalaksi, että paineessa on mahdoton elää.\nArtikkeli julkaistu alun perin tammikuussa 2020. Muokattu maaliskuussa 2021: korjattu kappalejakoa, otsikointia ja kirjoitusvirheitä.\n✨ BLOGIARVONTA ✨\nHappy 10th wedding anniversary to the Duke and Duchess of Cambridge! ❤\nScandinavian heirs to the throne had a digital meeting today! 🇸🇪🇸🇯🇩🇰 They talked about work and each other's projects while also just catching up.\nHappy 95th birthday to Her Majesty Queen Elizabeth! 🎉\nCould Prince William become king when Queen Elizabeth dies? This has been a subject for speculation and rumours for years, and Prince Philip's death just brought us closer to the fact that the Queen won't be here forever.\nThe funeral of Prince Philip was the perfect mix of personal and public, modesty and royalty as well as warmth and military. There were many emotional and memorable moments that will go down in history. Rest in peace, Philip.\nBlogiarvonta - palkintona kuninkaallinen uutuuskirja!\nWilliam ja Kate 10 vuotta naimisissa - hovi julkaisi upeita kuvia!\nArkistot Valitse kuukausi toukokuu 2021 huhtikuu 2021 maaliskuu 2021 helmikuu 2021 tammikuu 2021 joulukuu 2020 marraskuu 2020 lokakuu 2020 syyskuu 2020 elokuu 2020 heinäkuu 2020 kesäkuu 2020 toukokuu 2020 huhtikuu 2020 maaliskuu 2020 helmikuu 2020 tammikuu 2020 joulukuu 2019 marraskuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 huhtikuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 toukokuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 syyskuu 2016 elokuu 2016 heinäkuu 2016 kesäkuu 2016\nArvonimet Arvonta Chris O'Neill Edoardo Mapelli Mozzi Herttuatar Camilla Herttuatar Catherine Herttuatar Meghan Herttuatar Sarah Hääpuvut Jack Brooksbank Kruununprinsessa Mary Kruununprinsessa Mette-Marit Kruununprinsessa Victoria Kruununprinssi Frederik Kruununprinssi Haakon Kuningas Felipe Kuningas Harald Kuningas Kaarle Kustaa Kuningas Willem-Alexander Kuningatar Elisabet Kuningatar Letizia Kuningatar Margareeta Kuningatar Mathilde Kuningatar Máxima Kuningatar Silvia Kuningatar Sonja Meghan Markle Nimet Perintösuurherttua Guillaume Perintösuurherttuatar Stéphanie Prinsessa Anne Prinsessa Beatrice Prinsessa Charlotte Prinsessa Estelle Prinsessa Eugenie Prinsessa Leonore Prinsessa Madeleine Prinsessa Marie Prinsessa Märtha Louise Prinsessa Sofia Prinssi Alexander Prinssi Andrew Prinssi Carl Philip Prinssi Daniel Prinssi Gabriel Prinssi George Prinssi Harry Prinssi Henrik Prinssi Louis Prinssi Nicolas Prinssi Oscar Prinssi Philip Prinssi William Ruhtinatar Charlene Suurherttua Henri Suurherttuatar Maria Teresa Tiarat ja korut Tyyli Vauvauutiset Walesin prinssi Charles\nKategoriat Valitse kategoria Ajankohtaista Alankomaiden kuninkaalliset Belgian kuninkaalliset Britannian kuninkaalliset Espanjan kuninkaalliset Hautajaiset Häät Historia ja perinteet Japanin keisariperhe Joulukalenteri Kastejuhlat Kreikan kuninkaalliset Kuninkaalliset linnat Kuninkaalliset sukupuut Kuninkaalliset tyyli-ikonit Kuninkaallisten työ Liechtensteinin kuninkaalliset Livebongaukset Luxemburgin kuninkaalliset Monacon kuninkaalliset Norjan kuninkaalliset Reportaasit Romanovin suku Ruotsin kuninkaalliset Saksalaiset kuninkaalliset Tanskan kuninkaalliset Tiarat, korut ja tyyli Uutiskatsaus


Bugatti Veyron lipsahti laguuniin - katso video - Autot - Ilta-Sanomat\nMiljoonaerhe, mies ajoi Bugatti Veyroninsa laguuniin - katso video\nMies ajoi Bugatti Veyroninsa laguuniin - syntyi oikeuskiista\nJulkaistu: 4.10.2012 9:30\nEtelä-Texasista kotoisin oleva Andy House vääntää kättä vakuutusyhtiönsä kanssa vuonna 2009 sattuneesta laguunimolskahduksesta.\nTapaus sattui vuonna 2009, kun House ajoi miljoona-autonsa laguuniin Galvestonessa, Texasissa. Housen mukaan hän ajautui laguuniin, koska oli ensin pudottanut kännykkänsä ja tämän jälkeen väistänyt pelikaania.\nVakuutusyhtiö ei tälle selitykselle ole lämmennyt, eikä liioin suostu korvaamaan autoon syntyneitä vahinkoja. Housen Bugatti on noin kahden miljoonan euron arvoinen.\nHousen ja vakuutusyhtiön oikeuskäsittelyn päivää ei ole vielä lyöty lukkoon, kertoo tv-yhtiö KSLA uutissivuillaan.


Kolme parasta vuotta !\n”Kolme viime vuotta ovat taloudellisen tuloksensa puolesta olleet parhaat Hogia-konsernin historiassa. Olemme uhmanneet talouskriisiä ja taantumaa, kasvattaneet liikevaihtoamme lähes 100 miljoonaa kruunua ja palkanneet 80 uutta työntekijää kolmen vuoden aikana. Kaikkein hauskinta on, että ylsimme parhaimpaan tulokseemme – 28 miljoonaa kruunua voittoa – juuri molempina ”kriisivuosina” eli 2008 ja 2009.”...\nYhdistelmäkurssi Perus- & Lomapalkkalaskentakurssi\nKuluva lomavuosi päättyy 31.3.2010, eli kohta koittaa lomapalkkojen laskenta. Ilmoittaudu kurssille hyvissä ajoin ennen kuin ryhydyt laskemaan lomapalkkoja. Kurssilla käydään läpi vaihe vaiheittain miten lomapalkkalaskentarutiinit suoritetaan HogiaPalkassa!Kurssiajankohdat HogiaPalkka Peruskurssi & Lomapalkkalaskentakurssi löydät Kurssikalenteristamme. Järjestämme yhdistelmäkursseja seuraavasti:


Kodiak on alan johtava nimi isojen, työkäyttöön tarkoitettujen ATV-hyötyajoneuvojen luokassa. Nyt tähän hyväksi todettuun konseptiin perustuva Kodiak 450 EPS SE DL tuo samat erinomaiset ominaisuudet keskikokoisten ATV-hyötyajoneuvojen luokkaan.\nSen helppo käytettävyys, toimintavarmuus ja Yamaha-tuotteille ominainen luotettavuus takaavat, että Kodiak 450 EPS SE DL hoitaa sujuvasti raskaatkin työtehtävät myös vaikeassa maastossa. Alan johtavaa tekniikka edustava, helppokäyttöinen napin 2WD- ja 4WD-voimansiirron On Command-valinta ja Ultramatic-automaattivaihteisto varmistavat, että vetotapa on aina optimaalinen vallitseviin olosuhteisiin.\nTämä vie käyttömukavuuden täysin uudelle tasolle. Ja kun päivän työt on tehty, ominaisuuksiltaan monipuolinen Kodiak 450 EPS SE on valmis vapaa-ajan retkiajoon ja vastaaviin harrasteisiin.\nMonipuolinen ja käytännöllinen keskikokoinen hyötymönkijä\nSähkötoiminen EPS-ohjaustehostin parantaa mukavuutta ja turvallisuutta\nSuunniteltu työ- ja vapaa-ajan käyttöön\nLaadukas Yamaha-tuote on erinomainen vastine rahalle.\nVääntövahva 421 cc:n nelitahtimoottori\nTaloudellinen ja toimintavarma elektronisesti ohjattu polttoainesuihkutus\nDe Luxe -maalipinta ja alumiinivanteet\nKaasupainevaimentimet ja pitkäliikkeinen jousitus\nNapin painalluksella toimiva 2WD-/4WD-vedon On Command -valinta.\nUltramatic CVT -automaattivaihteisto\nTavaratelineiden kantokyky 120 kg ja hinauskyky 600 kg\nWARN Vantage 2000 -vinssi\nVääntövahvan moottorin ja tukevan rungon ansiosta Kodiak 450 EPS ES DL kantaa tavaratelineillään jopa 120 kg kuormaa ja hinaa 600 kg:n painoista vetokuormaa, joten sillä on helppo kuljettaa maastossa suurakin määriä työvälineitä, tarvikkeita, ruokintarehua jne.\nAlkaen 10 190,00 €\nKodiak 450 EPS SE Diff Lock Silver Metallic\nHinta T3b-traktorimalliin. Hintaan lisätään paikkakuntakohtaiset toimituskulut.\nHeat Demon ATV-peukalonlämmitin\nNäytä kaikki (52)\nValmiiksi öljytty, kaksikerroksinen Twin Air -ilmansuodatin\nDemon Quad Zone -kahvalämmittimet\nHeat Demon® ATV-istuinlämmitin\nTakaosan alatukivarren suoja\nTervetuloa koeajoille! Katso paikkakunnat ja aikataulu.


ilmanvaihdon eristäminen | Tupa Mäntykummulle\nTag Archives: ilmanvaihdon eristäminen\nEristystä eristystä (ja jotain muutakin)\nPosted on 19.5.2012 by Mäntykummun Juha\nPerjantaina oli töistä vapaata. Hyvä putki siis keskittyä talohommiin täydellä teholla! Oikeastaan enemmän tai vähemmän agendalla on ollut ilmanvaihdon eristys – yllätys yllätys. Pakko myöntää, että on suhteellisen epämiellyttävää hommaa kyseinen touhu, että onneksi ei tarvi tällaista tehdä jatkuvasti.\nEnsimmäinen villakerros on paljon kinkkisempi, sillä se pitää sitoa langalla kiinni. Se on todella hidasta, sellaista askartelumeininkiä. Villat taitaa vähän loppua kesken. Onneksi on sentään suurin osa kertaalleen villoitettu. Tänään myös kokeiltiin sitten tuota toista villakerrosta, missä ei ole verkkoa ollenkaan, ainoastaan alumiinipinta. Sen laittaminen on kyllä paaaaaaljon helpompaa ja mukavampaa. Teippailee vaan kiinni edellisen villakerroksen päälle. Pitänee vielä tukea nuo villat jollakin tavalla, tuskin tuo teippi pitää iänikuisesti.\nNyt on myös kaikki läpiviennit asennettu. Askarreltiin iskän kanssa tuo IV-läpivienti katolle. Pikkuisen piti ruoteita katkoa, että sen sai paikalleen. Mutta suhteellisen simppeli laittaa kyllä näitä vilpen läpivientejä, voin suositella.. Lauri nykäisi jo putket radonille, viemärin tuuletukselle ja liesituulettimelle! Hyvä että joku tekee lisää villoitettavaa, ettei ihan heti lopu kesken 🙂\nVielä piippu, niin alkaisi katto olla kuosissa!\nKategoriat: LVI, Ulkoverhous\t| Avainsanat: alumiinivilla, ilmanvaihdon eristäminen, ilmanvaihdon eristys, IV-eristys, IV-läpivienti, paroc, radon, tekninen eriste, verkkovilla, vilpe\t| 7 Vastausta\nPosted on 6.5.2012 by Mäntykummun Juha\nEilen olikin sen verran kostea keli vielä yön sateiden jälkeen, että ajauduin sisähommiin. Eli kauan välttelemääni iv-putkien eristykseen 🙂 Helenan kanssa harjoiteltiin, että miten ne villat siihen putken ympäri asettuu samalla kun iskä jatkoi takaterassin sisäkattoa.\nItse eristyshän on aika… noh, kenkkua hommaa. Villa pölisee melko paljon, vaikka onkin kivivillaa eikä lasivillaa. No eihän siinä edes mitään hengityssuojainta ollut (pitänee hankkia kyllä jatkoksi kunnon varusteet) ja kivasti kutitteli myös iholla. Aluksi oli vähän haparoivaa, että minkä pituisia suikaleita leikata, että se asettuisi putken ympäri kivuttomasti. Sopivan tiukalle, että villa painuu putkea vasten tiiviisti, mutta ei liian kireälle, että eristysteho pienenee.\nLainattiin Arjalta vanhat puutarhasakset, mitkä varmaan kuolee leikkuupuuhissa. Niillä kuitenkin ihan kätevä leikata tuota villaa, jaksaa juuri tuon verkonkin katkaista. Tuo meidän ensimmäinen villakerros on tuollaista verkotettua mattoa. Verkot sidottiin toisiinsa langalla, eli sellainen ommel tehtiin siihen. Hidasta nysväämistä kyllä! Ja nyt tehtiin vasta pitkää ja helppoa pätkää, itse hypin kaikkien haarojen ja mutkien yli, jotka tulevat olemaan aika kinkkisiä. Pitäisi kokeilla tuota toista kerrosta, onko sekin yhtä mukava, vaiko helpompi/vaikeampi. Se tulee kuitenkin teipillä kiinni, voi olla ihan mielenkiintoista sekin.\nToivottavasti tänään olisi jo niin aurinkoinen keli, että pitäisi mennä takaisin kattohommiin 🙂\nKategoriat: LVI\t| Avainsanat: eristäminen, ilmanvaihdon eristäminen, ilmastoinnin eristys, iv-eriste, paroc mat, tekninen eriste, verkkovilla\t| Leave a reply


J-musiikki vs. muu maailma\n†Shadows Temple† :: - O F F - :: JRock Jaa |\nAihe: J-musiikki vs. muu maailma Su Kesä 22, 2008 6:06 pm\nOtsikko ei kerro mitään, mutta...\nSiis, kaikkihan kuulee joskus huvittavia kommentteja jostain japanilaisesta yhtyeestä, mitä itse kuuntelee? Yleensä liittyen jäsenten sukupuoleen tai ulkonäköön muuten vaan. Eli kerätään niitä kommentteja tänne, jookos? Ja tietenkin kommentoidaan itse toisten kuulemia kommentteja, että saadaan jotain keskustelua aikaan *epätoivoinen*\nKatsotaan, mitä itseltäni löytyy..\nHaa, koululaukussani oli keväällä kuva Malice Mizeristä. No, luokkalaiseni huomasivat että MaliceMizer muistuttaa ulkonäöltään Manaa, joten sitä sai kuulla viidesti päivässä. "miks sulla on .....n kuva laukussa ja ketä noi muut on?"\nSitten olin väsännyt Gackt-lukujärjestyksen itselleni... Paras huomautus oli takuulla "toi näyttää ihan Britney Spearsilta!", sanojana poika luokaltani. En sitten tiedä, mitä se katseli... Kuva taisi olla Brisen livestä ja Gacktin hosut auki.\nLisäksi multa on kysytty, soitanko Gazettessa.\nMoi dix Mois on humppaa.\nGazette on molotusta\nX Japan on euroviisu-humppaa\nJa kaikki yhdessä on vajaaälyisten sekoilua tai vastaavaa.\n// Paras unohtui.... Selitin luokkalaiselle Versaillesista.\n"Vai mitä, että siinä Versaillesissa on kaks naista?"\n"Ei. Kaikki ne on miehiä"\n"KUIN HOMO VOI OLLA?!?"\nopettaja katsoi vähän pahasti, oppitunnilla kun oltiin...\nAihe: Vs: J-musiikki vs. muu maailma Ti Kesä 24, 2008 10:47 pm\nAww XD Oli se kiva kun mulla oli blondit hiukset. Nyt sun täytyy kiinnittää se kuva missä Manalla on kiharat siniset hiukset niin sen voi taas sotkea joku random muhun ^^"\n"Ei se voi olla mies kun sillä on rinnat!!!111"\nVersailles, jälleen. Hizaki ja Jasmine You :'3\nShindeKudasai luettelikin jo muut, mitä mieleeni nyt tulee.\nAihe: Vs: J-musiikki vs. muu maailma Ti Heinä 08, 2008 1:20 pm\nEilen yöllä muistin vielä jonkun tohon lisää....\nNo, mun isä ei ilmeisesti inhoakaan X Japania, kun haluaa viedä mut keikallekin 8D\njoo, suu loksahti auki, kun äiti paljasti ton. Kunhan vain saisin ton yhden mukaan, niin olis ylikivaa ^^"\nNyt mä sen muistin! ATK-tunnilla leikkasin yhtä Yoshikin kuvaa, kun halusin liittää sen työhön. Opettaja tulee taakse:\n"Sanna, kerro mulle miks Japani on nyt suosittua? Kerro, mikä siinä viehättää"\n"en mä tiedä. Mä vaan tykkään musiikista..."\n"no paljosta vetoa, että toikin on joku j-pop laulajatar?"\n"Ei. Oikeastaan se on yhden legendaarisen japanilaisen rockbändin rumpalipianisti ja perustaja..."\nmukaan tulee kolmas henkilö... "Sami, vai mitä että toi mies näyttää naiselta?"\n"MITÄ?! ONKO TOI MIES?!"\n(opettajan repliikit alleviivattu)\nAihe: Vs: J-musiikki vs. muu maailma La Tammi 24, 2009 1:04 pm\nUsein pystyn olemaan välittämättä, jos joku heittää jotain idioottimaista haukkua tai vitsiäkin jostain, mistä minä pidän. Mutta jos olisin ollut paikalla, kun tuo sanottiin, itsehillintäni olisi joutunut melkoiselle koetukselle. Gacktia ei saa ikinä verrata Britneyhyn, ei edes huumorimielessä. Sellaista vitsiä ei voi sulattaa.\nJuu, otin tuon melko raskaasti.\nEnsin Mana-jutut. Isä ja isosisko ainakin tykkäävät siitä seikasta, että mies näyttää sellaiselta:\nIsä: Hyi! (Näytin hänelle yhden Malice Mizer -taustakuvan ja osoitin Manaa.)\nMinä: Uskotko sinä, että tämä on mies? *osoittaa yhtä Manan kuvaa*\nIsosisko: MITÄ? Hyi h*lvetti! (<- Ihan täyttä kurkkua.)\nJuuh... eli eivät oikein tykänneet. Äidillekin olen tainnut kertoa, että Mana on mies, mutta hän ei - tapansa mukaan - muistaakseni muuta tehnyt kuin hymähtänyt. Hän on aina sellainen, ei koskaan kunnon mielipiteitä mistään, mikä minua kiinnostaa.\nSitten miellyttävimpiin juttuihin. Olin bestikseni kanssa katsomassa Houkutusta, mutta mainoksetkaan eivät olleet vielä alkaneet. Otin kännykkäni esiin ja näytin hänelle sitä Manan kuvaa, jossa tämä "kurkkii" päivänvarjon takaa, ja jossa on punainen tausta. Varmaan yksi tunnetuimpia Manan kuvia vieläpä. Kysyin sitten, että "mies vai nainen?", ja bestis vastasi ihan automaattisesti nainen. Kun totuus sitten selvisi, hänen silmänsä vähän laajenivat, mutta hän sanoi ihan tyynesti: "No se on sitten ihan pirun hottis mies."\nJa kerran koulussa näytin bestikselleni Gacktinkin kuvaa. Kysyin, että onko tämä namu siitä huolimatta, että on lyhythiuksinen (bestis rakastaa pitkähiuksisia miehiä). Hän tuijotti kuvaa varmaan viisi sekuntia, ennen kuin kysyi: "Onko tämä siis mies?" Minä melkein repesin ja sanoin, että totta kai. Miten Gacktia voi erehtyä luulemaan naiseksi? No, bestis sitten suli melkein siihen paikkaan ihan lumoutuneen näköisenä. Eli kyllä taisi Gackt tehdä vaikutuksen.\nAihe: Vs: J-musiikki vs. muu maailma\n†Shadows Temple† :: - O F F - :: JRock


23.6.2015 - Osakesijoittaja.fi\nEtusivu » Arkistot 23.6.2015\nJulkaistu: 2015-06-23 18:00:00 CEST\nPÖRSSITIEDOTE 23.6.2015 klo 19.00\nOrava Asuntorahasto Oyj:n itselleen 17.6.2015 maksuttomassa annissa suuntaamat 500 000 uutta osaketta on merkitty kaupparekisteriin. Itselleen suuntaamia osakkeita yhtiö voi käyttää pääomarakenteen vahvistamiseen, liiketoiminnan kehittämiseen ja omistuspohjan laajentamiseen sekä sijoituskohteiden hankinnalla että liikkeeseenlaskettavilla vaihtovelkakirjalainoilla.\nAnnin jälkeen yhtiön kaupparekisteriin merkittyjen osakkeiden lukumäärä on yhteensä 7 454 238 osaketta.\nYhtiölle itselleen suunnatuista osakkeista 350 000 osakkeen ISIN-tunnus on FI400068614 (kaupankäyntitunnus OREIT) ja 150 000 osakkeen ISIN-tunnus on FI4000148036 (kaupankäyntitunnus OREITN0115). Osakkeet, joiden kaupankäyntitunnus on OREITN0115, eivät oikeuta vuoden 2014 tuloksesta vuonna 2015 maksettaviin osinkoihin, mutta oikeuttavat osinkoihin vuonna 2016 ja siitä eteenpäin.\nYhtiön toukokuussa 2015 Rakennusliike Leimarakentajat Oy:lle suuntaamat 50 450 osaketta sekä 1.3.2015 – 31.5.2015 solmittujen vaihtovelkakirjalainasopimusten perusteella yhtiön luovuttamat 377 502 osaketta on merkitty yhtiön oman pääoman eriin. Osakepääoman korotus on 4,3 miljoonaa euroa, minkä lisäksi sijoitetun vapaan oman pääoman rahastoon merkittiin 0,8 miljoonaa euroa.\nKorotusten jälkeen yhtiön osakepääoma on 67 057 020,00 euroa.\nYhtiötiedote 23.6.2015 klo 14:50 (CET)\nSavo-Solar Oy voitti Jelling Varmevaerk tarjouskilpailun\nSavo-Solar Oy on saanut tänään Jelling Varmevaerkilta (Tanska) vahvistuksen, että Savo-Solar on voittanut heidän tarjouskilpailunsa ja on valittu neuvottelemaan lopullisesta sopimuksesta. Tarjouskilpailu koski Jelling Varmevaerkin uutta, 15 000 neliömetrin aurinkokeräinkenttää.\nSopimuksen arvo on noin 2 miljoonaa euroa ja aurinkokeräinkentän toimitus tapahtuisi huhtikuun loppuun mennessä vuonna 2016. Aikataulun mukaan ehdollinen sopimus olisi valmis heinäkuussa ja se vahvistettaisiin lopullisesti marraskuussa.\nToimitusjohtaja Jari Varjotie: “Olemme iloisia siitä, että asiakas on huolellisen arvioinnin jälkeen valinnut Savo-Solarin neuvottelemaan lopullisesta sopimuksesta. Tanskan aurinkokaukolämpömarkkinat ovat Euroopan suurimmat ja aurinkolämpökenttien kokonaispinta-alan arvioidaan kasvavan nopeasti vuoden 2016 aikana. Tarjouskilpailun voitto osoittaa yhtiömme ja tuotteidemme kilpailukyvyn ja potentiaalin sekä Tanskan että muiden maiden kaukolämpömarkkinoilla.”\nThis content was originally distributed by GlobeNewswire on 2015-06-23 14:50 CEST\nFortumista Oskarshamnin 1 ja 2 –reaktoreiden toiminnan jatkaminen olisi parempi vaihtoehto\nJulkaistu: 2015-06-23 14:00:00 CEST\nFORTUM OYJ PÖRSSITIEDOTE 23.6.2015 klo 15.00 EET\nRuotsissa sijaitsevien Oskarshamnin ydinvoimalaitoksen ykkös- ja kakkosyksiköiden enemmistöomistaja E.ON on ilmoittanut aikeestaan aloittaa näiden kahden yksikön sulkemisprosessi. Lopullisen päätöksen asiasta tekevät OKG Aktiebolag -yhtiön osakkeenomistajat – enemmistöomistaja E.ON ja vähemmistöomistaja Fortum – minkä jälkeen Fortum arvioi päätöksen vaikutukset.\n“Näemme Fortumissa tilanteen toisin kuin E.ON. Arvioimme, että Oskarshamnin 1- ja 2- yksiköiden toimintaa voidaan jatkaa suunnitellun elinkaaren loppuun saakka. Oskarshamn 1:lle, joka on Ruotsin vanhin ydinvoimayksikkö, on haettu ympäristölupaa, jotta yksikkö voi siirtyä alasajovalmiuteen , mikäli aikanaan niin päätetään. Yksikön tulevaisuutta koskevat päätökset eivät ole ajankohtaisia vielä muutamaan vuoteen, ja yksikkö voisi jatkaa tuotantoaan nykyteholla”, sanoo Tiina Tuomela, joka johtaa Fortumin ydin- ja lämpövoimaliiketoimintaa.\n“Viimeisimmillä Oskarshamnin 2 -yksikön investoinneilla on tähdätty kapasiteetin nostoon ja tuotannon jatkamiseen koko suunnitellun elinkaaren ajan. Näiden investointien ansiosta ja toisaalta vahvan ydinvoiman käyttökokemuksemme sekä maailmanlaajuisen palvelutarjontamme tuoman osaamisen perusteella uskomme Fortumissa, että on löydettävissä vielä muitakin toimenpiteitä, joiden avulla Oskarshamn 2 voisi jatkaa turvallisesti ja luotettavasti tuotantoaan suunnitellun elinkaarensa loppuun”, jatkaa Tiina Tuomela.\nOskarshamn 1- ja 2-yksiköiden toiminnan jatkaminen olisi hyvä ratkaisu kaikkien osapuolten kannalta, koska se antaisi lisäaikaa päästöttömän energian lisäämiseen sekä Ruotsin teollisuuden ja koko yhteiskunnan tarvitseman sähkön saannin varmistamiseen. Oskarshamnin kolme ydinvoimayksikköä tuottavat noin 10 % Ruotsin koko sähköntuotannosta.\nSoittopyynnöt ja median yhteydenotot:\nLiite: Taustatietoa Fortum ydinvoimatuotannosta\nTalenom julkaisee puolivuotiskatsauksen 19.8.2015 klo 8.30\nYhtiötiedote 23.6.2015 kello 14.00\nTalenom julkaisee puolivuotiskatsauksen ajalta 1.1. – 30.6.2015 keskiviikkona 19.8.2015 klo 8.30.\nTalenom tiedottaa vuoden 2015 tilinpäätöstiedotteen julkaisuajankohdan vuoden 2015 loppuun mennessä.\nThis content was originally distributed by GlobeNewswire on 2015-06-23 13:00 CEST\nIncap Oyj:n merkintäetuoikeusannin alustava tulos: anti ylimerkittiin\nIncap Oyj Pörssitiedote 23.6.2015 klo 13.30\nIncap Oyj:n (“Yhtiö”) hallitus päätti 25.5.2015 ylimääräisen yhtiökokouksen 7.5.2015 sille antaman valtuutuksen perusteella maksullisesta osakeannista (“Merkintäetuoikeusanti”), jossa Yhtiö tarjosi osakkeenomistajiensa merkintäetuoikeuteen perustuen osakkeenomistajien merkittäväksi enintään 109 114 035 Yhtiön uutta osaketta (“Uudet Osakkeet”). Merkintäaika alkoi 1.6. ja päättyi eilen 22.6.2015.\nMerkintäetuoikeusannin alustavan tuloksen mukaan Merkintäetuoikeusannissa merkittiin ensisijaisten merkintäoikeuksien perusteella yhteensä 106 456 524 Uutta Osaketta ja toissijaisten merkintäoikeuksien perusteella yhteensä 52 847 443 Uutta Osaketta eli yhteensä noin 146 prosenttia tarjottujen Uusien Osakkeiden yhteismäärästä. Alustavan tuloksen mukaan Yhtiö keräsi Merkintäetuoikeusannilla yhteensä 2.182.280,70 euroa uutta omaa pääomaa eli Merkintäetuoikeusannilla tavoitellun kokonaismäärän.\nYhtiö julkistaa Merkintäetuoikeusannin lopullisen tuloksen arviolta huomenna 24.6.2015 Yhtiön hallituksen hyväksyttyä Merkintäetuoikeusannin ehtojen mukaisesti tehdyt osakemerkinnät.\nThis content was originally distributed by GlobeNewswire on 2015-06-23 12:30 CEST\nSavo-Solar Oy: Savo-Solar alentaa liikevaihtoennustettaan vuodelle 2015 ja aloittaa toimenpiteet toiminnan sopeuttamiseksi\nYhtiötiedote 23.6.2015 klo 11.35 (CET)\nSavo-Solar Oy alentaa liikevaihtoennustettaan vuodelle 2015 ja aloittaa toimenpiteet toiminnan sopeuttamiseksi\nSavo-Solar Oy:n tavoitteena oli kasvattaa liikevaihtonsa yli 4,0 miljoonaan euroon vuonna 2015. Yhtiön tilauskanta ei ole kuitenkaan kehittynyt suunnitellun mukaisesti lähinnä siksi, että Tanskassa tavoiteltujen isojen projektien käynnistyminen on vienyt enemmän aikaa kuin yhtiö oletti. Tästä johtuen yhtiö arvioi, että sen liikevaihto vuonna 2015 tulee jäämään noin 2 – 2,5 miljoonan euron tasolle. Vuonna 2014 liikevaihto oli noin 1 miljoonaa euroa.\nKoska projektien siirtyminen alentaa työkuormitusta tuotannossa, yhtiö aloittaa Suomen koko henkilöstöä koskevat yhteistoimintalain mukaiset neuvottelut tuotannollisista ja taloudellisista syistä. Neuvotteluissa käsitellään arviolta noin 30 henkilön mahdollista lomauttamista elo-syyskuussa.\nToimitusjohtaja Jari Varjotie: “Vaikka liikevaihdon kasvu jää tavoitteista, tarjouskantamme on kehittynyt suotuisasti ja uskomme tilanteen paranevan vielä tulevan syksyn aikana. Logumklosterin ensimmäisen vaiheen aurinkolämpökeräinkenttä Tanskassa on otettu onnistuneesti käyttöön kesäkuun puolivälissä ja on erinomainen referenssi tuleviin tarjouskilpailuihin vahvistaen Savo-Solarin markkina-asemaa. Tulemme osallistumaan kesällä ja syksyllä tarjouskilpailuihin useissa projekteissa, joiden kaikkien toimitukset tapahtuisivat vuonna 2016.”\nSavo-Solar toimittaa aurinkolämpöjärjestelmiä rakennusten, teollisten prosessien ja lämpimän käyttöveden lämmittämiseen. Savo-Solarin järjestelmät perustuvat maailman todennetusti tehokkaimpaan 2 m2:n keräimeen, jonka MPE-absorbereille on haettu useita patentteja. Absorberit on pinnoitettu selektiivisellä nano-optisella pinnoitteella. Savo-Solar on tietojensa mukaan ainoa yritys, joka pystyy pinnoittamaan valmiita, kokonaisia absorbereita. Yhtiö keskittyy laajamittaisiin teollisiin sovelluksiin kuten kaukolämpöön, teollisuuden prosessilämpöön ja isojen kerrostalojen energiaremontteihin. Yhtiö on myynyt ja toimittanut tuotteitaan vuodesta 2011 lähtien yli 17 maahan neljällä mantereella. Savo-Solarin A-sarjan osake on noteerattu Nasdaq First North Sweden -markkinapaikalla kaupankäyntitunnuksella SAVOS ja Nasdaq First North Finland -markkinapaikalla kaupankäyntitunnuksella SAVOH. www.savosolar.fi.\nThis content was originally distributed by GlobeNewswire on 2015-06-23 11:36 CEST\nMetso Oyj:n pörssitiedote 23.6.2015 klo 11:00 paikallista aikaa\nBlackRock, Inc.:in hallinnoimien rahastojen omistusosuus Metso Oyj:n osakkeista ylitti 5 prosentin kynnyksen 18.6.2015. BlackRock, Inc.:lla oli tuolloin hallussaan 7 674 531 Metson osaketta, mikä vastaa 5,10 prosenttia Metson osakkeiden kokonaismäärästä ja äänistä.\nThis content was originally distributed by GlobeNewswire on 2015-06-23 10:00 CEST